ועדת הכספים, כנסת 25, פרוטוקול מספר 66, 2023-02-23 00:00

משה גפני: שלום לכולם

משה גפני:  אני מבקש לומר, מי שלא דיבר אתמול אני אאפשר לו לדבר, אני אבקש שיקריאו את מה שלא הקריאו עדיין, יהיה אפשר לשאול שאלות

משה גפני:  יש לי בקשה, לא נעים לי מהישיבה של אתמול, אני הרגשתי לעצמי לא בסדר, זה היה נראה כאילו אנחנו בשוק, עם צעקות כאלה, לא אופייניות לוועדת הכספים

משה גפני:  אני מבקש מהחברים - - -      

אחמד טיבי: למרות שהכנסת היא מקום אלים?      

משה גפני: לא, ועדת הכספים, אני לא זוכר שהייתה ישיבה מהסוג הזה

ולדימיר בליאק: אכן אנחנו צריכים להתבייש מהדיון הזה

ולדימיר בליאק:  יש מקום להתבייש

משה גפני: אני מאוד מבקש שהדיון יהיה מכובד, שאני לא אצטרך לקרוא לסדר כל הזמן, אבל אם לא תהיה ברירה לא תהיה ברירה

משה גפני:  אני מקווה שלא נגיע לזה, זה לא לאופי שלי ואני לא אוהב את זה

משה גפני:  שכל אחד ידבר ברגע שהוא אמור לדבר ואנחנו נתקדם עם העניין הזה

משה גפני:      חבר הכנסת חמד עמאר

משה גפני:  האמת שאתה כתוב קודם, חבר הכנסת טיבי

אחמד טיבי: לא, אין בעיה

משה גפני: חמד, אני הבטחתי לך, היות שאתה לא הספקת לדבר

משה גפני:  אני רק מבקש להגביל בזמן, אני לא רוצה שייסחב עד אין סוף

משה גפני:  בבקשה, חמד עמאר ואחרי זה אחמד טיבי

חמד עמאר: קודם כל אני מצטרף לאמירות שלך, כבוד היושב ראש

חמד עמאר:  אני מקווה לדיון מקצועי, דיון שיכבד את הוועדה ואת העומד בראשה ואת חברי הכנסת

חמד עמאר:  אתמול אני שלחתי גם ליועצת המשפטית מכתב, אני לא יודע אם היא קיבלה אותו, שלחתי אותו באי-מייל ואני מקווה לקבל תשובה

חמד עמאר:       אני אגע במכתב תוך כדי דיון, גם המכתב ששלחתי, אבל חשוב מאוד שכולם יידעו, הלילה נורו על תושבי הדרום שש רקטות

חמד עמאר:  תושבי הדרום נכנסו למקלטים בשעה ארבע בבוקר

חמד עמאר:  הטרור משתולל, רצח נשים במדינת ישראל, הפשע לא מקפל את הרגליים שלו, להיפך, הפשע מרים את הרגליים שלו ומרים את הראש שלו וממשיך להשתולל

חמד עמאר:  השקל ממשיך להיחלש

משה גפני: דווקא הוא עולה היום

חמד עמאר: השקל ימשיך להיחלש אם אנחנו נמשיך - - -     

בועז ביסמוט: הוא התייצב

בועז ביסמוט:  תדייק בעובדות

ולדימיר בליאק: בואו נדבר על הסטטיסטיקה

משה גפני: לא, אני מבקש להפסיק

משה גפני:  חמד, אתה מוגבל בזמן, תדבר על הנושא הזה

חמד עמאר: השקל, אם לא הייתה התערבות של בנק ישראל כולנו יודעים שהשקל היה נחלש עוד יותר

בועז ביסמוט: בשביל זה יש בנק ישראל

משה גפני: אני מאוד מבקש, חברים

חמד עמאר: הייתה התערבות של בנק ישראל, החליש את - - -     

משה גפני: רק שנייה, חמד

משה גפני:  חברים, אני מאוד מבקש, שאף אחד לא ידבר ואף אחד לא יקרא קריאות ביניים, אם מישהו ירצה לבקש רשות דיבור שידבר בתורו ואני לא נותן למי שדיבר אתמול

בועז ביסמוט: אז אין חובה לדייק בפרטים? אז אפשר להגיד מה שרוצים?      

משה גפני: כל דבר

משה גפני:  בשער פלומבו, אמרתי את זה הרבה פעמים, אין שלט 'מדבר שקר תרחק', כל אחד יכול להגיד מה שהוא רוצה, נכון, לא נכון, לא רלוונטי

משה גפני:  אז לא להעיר הערות

חמד עמאר: השקל נחלש, אם בנק ישראל לא היה מתערב היה עוד יותר נחלש

חמד עמאר:  הבורסה יורדת, זה הפנסיות של האנשים, זה הפנסיות של האזרחים ואתם יודעים את זה

חמד עמאר:  הרשויות המקומיות הכריזו על שביתה והיום גם התלמידים לא בבתי הספר, כל התלמידים לא בבתי הספר, ובמה אנחנו מתעסקים? אנחנו מתעסקים במעונות הפרטיים של ראש הממשלה

חמד עמאר:       אין לי שום בעיה עם מעון רשמי לראש הממשלה ואין לי שום בעיה שהמעון הרשמי של ראש הממשלה יהיה הטוב ביותר והכי מפואר שיש, ואין לי שום בעיה שאחד מהבתים הפרטיים של ראש הממשלה יהיה מעונו הרשמי ולהשקיע וגם לשפץ ולהביא אותו לרמה הכי טובה שיש, אבל לא שני בתים

חמד עמאר:  לא שני בתים

חמד עמאר:       גם כשדיברו והחלטת הממשלה בשנת 82' דיברה על המעון הרשמי, אדוני, ועוד בית פרטי

חמד עמאר:  היא דיברה על מעון רשמי ועוד בית פרטי, היא לא דיברה על שני בתים פרטיים בשום מצב

חמד עמאר:  וגם כשמעלים את הנושא של בנט, בנט בית אחד, לא שניים, לפיד בית אחד לא שניים, זה כל ההבדל, אדוני

חמד עמאר:  זה כל ההבדל

חמד עמאר:  מה שנעשה היום - - -     

בועז ביסמוט: תסביר לו שעובדים 24 - - -     

משה גפני: תודה רבה

משה גפני:  אחמד טיבי, בבקשה

אחמד טיבי: תודה רבה, מכובדי יושב הראש

קריאה: לא להגזים, הבית הזה היה מוכר, זה לא היה - - -      

משה גפני: רביבו, אני לא מבין, אתה מרכז הקואליציה

אליהו (אלי) רביבו: אדוני היושב ראש, אני לא דיברתי

משה גפני: אז מי דיבר?      

בועז ביסמוט: בטח לא אני, אני שתיתי

ינון אזולאי: מה זה משנה? מי שדיבר שם וגם אמר שלא דיבר, אמרת שאין שום דבר - - -     

משה טור פז: נכנסת לאווירת פורים, אה, בועז? התחלת לשתות

משה טור פז:  חייב איניש לבסומי, בועז כבר שותה על הבוקר

משה גפני: אנחנו עוד רחוקים מפורים

משה גפני:  בבקשה, אחמד טיבי

אחמד טיבי: תודה רבה

אחמד טיבי:  אנחנו מדברים על בתים

אחמד טיבי:  אפרופו בתים, אתמול הרשות למה שקרוי פיתוח הנגב, גירוש תושבי הנגב, הרסו שבעה בתים למשפחת אלגול באזור ערערה ערוער בנגב, השאירו 100 נפשות בקור למרות שהבתים נמצאים שם ומאוכלסים משנת 1980

אחמד טיבי:  1980

אחמד טיבי:  אתה מתאר לעצמך, אדוני היושב ראש? אתה יודע כמה שנים מ-1980 עד היום? יותר מ-40 שנה

משה גפני: 1980 זה לפני שנבחרתי לכנסת

אחמד טיבי: ובכל זאת הרסו אותם והשאירו 100 אנשים ללא קורת גג וכמובן שאת מעשה הרשע הזה עשתה מה שקרוי הרשות לפיתוח הנגב

אחמד טיבי:  השם ממש לא מתאים, זה הרשות להרס הנגב

ינון אזולאי: לא, זה לא הרשות לפיתוח הנגב

אחמד טיבי: הכוונה לרשות לפיתוח הבדואים

משה גפני: תודה רבה, משה טור פז

ולדימיר בליאק: 30 שניות הצעה לסדר

משה גפני: טור פז, תן לו רק דקה ואחרי זה אתה

משה גפני:  ולדימיר, בבקשה, דקה

ולדימיר בליאק: אני אתייחס לתוכן התקנות בהמשך, אני רק רוצה לומר שאנחנו מתכנסים באופן מאוד חריג לוועדת הכספים ביום חמישי

אליהו (אלי) רביבו: זה אתה שביקשת, בוא נדייק רק בעובדות

ולדימיר בליאק: אני יכול להניח, אדוני היושב ראש, שמופעלים עליך לחצים מאוד כבדים גם לכנס את הוועדה אתמול בלילה וגם היום בבוקר

חנוך דב מילביצקי: מי יכול להפעיל לחצים על גפני, תגיד לי? אתה רציני? באמת

ולדימיר בליאק: גם אתמול בלילה וגם היום בבוקר

ולדימיר בליאק:  אתמול לא קיבלנו שום מספר, הלילה נורו טילים, מחירי המעונות עולים, הדולר בשפל, הדיון הזה הוא ביזיון, הוא ביזיון לוועדת הכספים, הוא ביזיון לכנסת, זה פשוט ביטוי לניתוק שלכם המוחלט ממה שהציבור מרגיש

ולדימיר בליאק:  לכן ההצעה לסדר שלי היא לבטל את הדיון הביזיוני הזה ולא לבזות את כנסת ישראל

ולדימיר בליאק:  תודה רבה

משה גפני: אני רק רוצה להגיד לחברי הוועדה, אני לא הייתי אומר את זה, אבל מכיוון שהעלית את העניין אז אני אגיד, אני הייתי צריך להצביע אתמול, אני הייתי צריך לקיים דיון יותר קצר, עד 11 וחצי קיבלתי אישור מהיושב ראש לקיים את הדיון, הייתי מצביע על זה

משה גפני:  לא מדובר פה על דברים מסובכים - - -     

ולדימיר בליאק: ומה היה קורה אם היינו מצביעים ביום שני?      

משה גפני: אני יכול לדבר בוועדה הזאת?      

ולדימיר בליאק: בוודאי

משה גפני: העלית ניסיון, אמרת ביזיון, הביזיון זה אני ואני רוצה - - -     

ולדימיר בליאק: לא אתה, לא אתה, אדוני

חמד עמאר: אתה לא הפרעת לדיון, אדוני היושב ראש, מי שהפריע זה אנשי הקואליציה

משה גפני: תודה, אני רוצה להגיד לחברים

משה גפני:  אני מתייחס בכובד ראש לדברים שאתה אומר, אז אני רוצה רק שתדע את האמת, את הדברים כמות שהם

משה גפני:  אני רציתי להצביע אתמול, מכיוון שהייתה טענה, גם בין חברים בקואליציה, אבל בעיקר באופוזיציה, שלא לעשות את ההצבעה אתמול, ביקשתי מהחברים, גם מהחברים באופוזיציה שאנחנו נעשה את הדיון הזה מחר, זאת אומרת היום

ולדימיר בליאק: למה? למה?     

משה גפני: בא לי

משה גפני:  למה? אתה כחבר ועדת כספים - - -     

ולדימיר בליאק: לא בא לך, בא למשפחת נתניהו, הפעילו עליך לחצים וזה בושה וחרפה

ולדימיר בליאק:  מה שקורה פה - - -     

יצחק פינדרוס: אתה יודע מה? זה בושה וחרפה שאתם מבזבזים לנו זמן על שטויות

ולדימיר בליאק: אני אומר את האמת, שוב ושוב, יושב פה כל הצוות של משרד ראש הממשלה - - -     

משה גפני: פינדרוס, אני לא צריך עזרה, אתה לא שומע?      

משה טור פז: פינדרוס, אתה קובע סדר יום הזוי ואתה מאשים אותנו?      

משה גפני: טור פז, אני קורא לך לסדר פעם ראשונה

משה גפני:  לא מתערבים באמצע כשאני מדבר, ואז - - -     

ולדימיר בליאק: אין יותר בעיות במדינה, הם פה כבר היום השני

משה גפני: אני קורא לך לסדר פעם ראשונה

משה גפני:  אם אתה רוצה לעשות רעש - - -     

ולדימיר בליאק: כן, אני אעשה רעש

משה גפני: מאה אחוז, אז פעם ראשונה קראתי לך לסדר ואני לא אהסס היום להוציא

משה גפני:  אמרתי שיותר נורמלי, וזאת ועדת כספים שעובדת פעמים רבות בשנה גם ביום ראשון וגם ביום חמישי, אנחנו נראה את זה עוד מעט

ולדימיר בליאק: בתקציב

משה גפני: ולכן אני אומר לחברים, אני לא אומר לוולדימיר, הוא לא רוצה תשובה, יש לו אג'נדה, הכול בסדר

ולדימיר בליאק: לא, לך אין אג'נדה

משה גפני: ולכן - - -     

ולדימיר בליאק: ולהם אין אג'נדה, רק לי יש אג'נדה

משה גפני: ולכן - - -     

ולדימיר בליאק: תתביישו לכם

משה גפני: לא בגלל לחצים, לא בגלל שום דבר, בגלל שאני חושב שזה דבר נכון

משה גפני:  אתמול אי אפשר היה להשלים את הדיון שאני עשיתי אותו ארוך, אפשרתי לכולם לדבר, מתי מעט לא דיברו ואני אמרתי שאנחנו נעשה את הדיון ביום אחר, רגוע, ולא שימשיכו את זה עד שתיגמר המליאה ועד - - -     

ולדימיר בליאק: אני מקווה שנסיים היום אחרת נתכנס במוצאי שבת

משה טור פז: לא, ביום שישי

משה גפני: אני קורא לך לסדר פעם שנייה

משה גפני:  אתה לא תתערב כל דקה בדיבורים שלי

משה גפני:  פעם שנייה

ולדימיר בליאק: אוקיי, בסדר גמור

משה גפני: טור פז, בבקשה, ואנחנו עוברים להקראת המשך הסעיפים ועם הדיון שיהיה בעניין הזה

משה טור פז: אדוני היושב ראש, אני רוצה לשאול אותך, לא הובא לידיעתנו, אבל הותרה בישראל ביגמיה כי אני מסתכל על ההוצאות האלה והכול פה הוכפל

משה טור פז:  היה מעון אחד, עכשיו שני מעונות, היה 45,000 שקלים, עכשיו 80

משה טור פז:  לא יודע, מה, יש לראש הממשלה עוד אישה שהוא צריך כל כך הרבה?      

חוה אתי עטייה: זה 2,000 שקל לחודש תוספת

חנוך דב מילביצקי: חבר הכנסת טור פז, זה לא ראוי

חנוך דב מילביצקי:  זה דימוי מאוד לא ראוי

משה טור פז: זה לא ראוי?      

חנוך דב מילביצקי: לא ראוי, לא לעניין

משה טור פז: סליחה, היו שתי מזכירות - - -     

חנוך דב מילביצקי: לא לעניין, תחזור בך

חנוך דב מילביצקי:  זה לא ראוי

משה טור פז: תגיד לי, אתם הזויים? זה לא ראוי?      

חנוך דב מילביצקי: לא ראוי

משה גפני: ביקשתי לא להתערב

משה טור פז: היו שתי מזכירות לרעיית ראש הממשלה, זה כנראה לא מספיק, צריך ארבע משרות

משה טור פז:  למעט אירוע מפלגתי הכול מותר וכן הוצאות השתתפות בת זוגו באירוע, בכנס או במשלחת בארץ או בחו"ל

משה טור פז:  תגידו, זה נראה לכם סביר?      

בועז ביסמוט: בעולם הדימויים שלך לבנט היה ארמון

משה טור פז: היום יושבת ממשלת ישראל לעסוק בתקציב המדינה בפעם הראשונה, אבל ועדת הכספים מתכנסת ביום חמישי להכפיל את המעונות, להכפיל את התקציבים, לאשר הוצאות לבת זוג שאין לה תפקיד רשמי

משה טור פז:  אני מזכיר, אין במדינת ישראל תפקיד רשמי של רעיית ראש הממשלה

יצחק פינדרוס: תגיד את זה לחברי האופוזיציה שתוקפים אותה כל הזמן

משה גפני: פינדרוס, אני מבקש ממך, אני מבקש מחברי הקואליציה לא לדבר

משה גפני:  אני כבר רואה, זה נעשה פיליבסטר אופוזיציוני, לא דיון לגופו

משה טור פז: זה פיליבסטר קואליציוני, לא אופוזיציוני

משה גפני: אני עושה דיון ביום חמישי אז זה לא בסדר

משה טור פז: יש פה פיליבסטר קואליציוני

ינון אזולאי: ואני קורא לפינדרוס קריאה ראשונה כי אתה לא יכול לקרוא לו בגלל שהוא מהמפלגה שלך

משה טור פז: ארבע משרות

משה טור פז:  למה צריכה רעיית ראש הממשלה ארבע משרות? 80,000 שקל הוצאות נסיעה לחו"ל

משה טור פז:  בכלל אין תפקיד כזה במדינת ישראל, זה לא כמו בחו"ל שיש תפקיד רשמי לרעיית הנשיא או ראש הממשלה עם סט תפקידים, על מה אנחנו משלמים פה? על מה יוצאים כספי משלם המיסים? על מה מבצע ההכפלה הזה? אין לי אלא מסקנה, או שיש שתי רעיות ראש ממשלה או שאתם תסבירו לי למה צריך את הכסף הזה

משה טור פז:  אתי עטיה, זה נראה לך הגיוני? זה נשמע לך הגיוני?     

משה גפני: לא, עם כל הכבוד, למה אתה שואל אותה?      

משה טור פז: לא הגיוני

חוה אתי עטייה: ההחלטה היא מ-1982

חנוך דב מילביצקי: עכשיו היא חייבת להגיב

משה טור פז: מבצע הכפלה, זה מה שקורה פה

משה גפני: תודה רבה

משה גפני:  אני ביקשתי שהיועצת המשפטית תשב עד הבוקר על מנת להגיע להסכמות וביקשתי גם ממנכ"ל משרד ראש הממשלה, מלשכת ראש הממשלה, ואני מבקש שתגידו למה הגעתם ואני רוצה לסיים את הדיון בעניין הזה

משה גפני:  את רוצה להגיד משפט ואחרי זה הם יציגו את הדברים?      

שולמית אלוני: לא, אולי נתחיל עם הנוסח ותוך כדי נאמר

משה גפני: בסדר, לאן הגענו?      

שולמית אלוני: נתחיל אחורה

שולמית אלוני:  בדיון אתמול דיברנו על סעיף קטן (א1)

שולמית אלוני:  סעיף קטן (א1) הוא הסעיף שמתייחס להוראת השעה בתקופה שבה המעון הרשמי נמצא בשיפוצים

שולמית אלוני:  כמו שמופיע בנוסח, בעצם הוראת השעה מתייחסת לארבע שנים, עד יום 31 בדצמבר 2026

שולמית אלוני:  התקיים דיון בעניין הזה ולבקשת חברי הוועדה הוכנס תיקון כך שיהיה: על אף האמור בסעיף קטן (א) בתקופה שמיום - - -     

חמד עמאר: הוא מדבר על התאריך של ה-31 בדצמבר 26'

שולמית אלוני: על אף האמור בסעיף קטן (א) בתקופה שמיום תחילתה של החלטת שכר שרים וסגני שרים (תיקון והוראת שעה), התשפ"ג-2023 ועד יום כ"א בטבת התשפ"ז (31 בדצמבר 2026), אלה ארבע השנים כפי שקיים בנוסח, אנחנו נוסיף פה 'או עד מועד סיום העבודות במעון הרשמי לפי המוקדם יחולו הוראות אלה'

שולמית אלוני:      בנוסף אנחנו נוסיף עוד סעיף שיאמר שהודעה על מועד סיום העבודות, כאמור בסעיף קטן (א1) תפורסם על ידי המנהל הכללי של משרד ראש הממשלה ברשומות, כי המשמעות היא שהוראת השעה, ברגע שיקרה אחד מהשניים, או יחלפו ארבע שנים או שיסתיימו העבודות במעון הרשמי, לפי המוקדם, הוראת השעה תפסיק לחול ואנחנו נעבור למצב של סעיף (א2) שהוא ההוראה הקבועה למעון הרשמי

שולמית אלוני:       רק דבר אחד שרציתי שתתייחסו אליו

שולמית אלוני:  אתמול אמרתם שאתם צופים שהשיפוצים במעון יארכו סדר גודל של שנתיים ובנוסח ביקשתם ארבע שנים, אז אם אתם יכולים, למרות שיש את ה - - -     

ינון אזולאי: אבל הם כתבו את המוקדם מביניהם

יוסף שגל: קיבלנו את ההערה ואני חושב שזה מתקן וזה בסדר

יוסף שגל:  אני מקווה שייגמר גם לפני

ינון אזולאי: כתוב המוקדם מביניהם אז זה לא משנה, זה שלא תצטרכי להביא עוד פעם החלטה

משה גפני: בסדר

שולמית אלוני: בסדר

אליהו (אלי) רביבו: השאלה שנשאלת, אדוני המנכ"ל, האם מיניתם פרויקטור כדי שיזרז את התהליך?      

יוסף שגל: כן, יש ועדה שאני מיניתי, זה ועדת הקמה כזו ואנחנו בדקנו שוב את התכניות

יוסף שגל:  רק לסבר את האוזן, אם זה עלה 120 מיליון בתכנון הקודם זה ירד לבסביבות 50, אחרי שעשינו כמה בדיקות

יוסף שגל:  ואני מקווה שנריץ את המכרז, זה מכרז שכנראה רק גופים כמו משרד הביטחון ואחרים שמתמחים בנושא מיגון יעשו את זה ואז נשב עליהם שזה ייגמר מהר

משה גפני: מאה אחוז

משה גפני:  הלאה

שולמית אלוני: סעיף קטן (א1) מתייחס למצב שבו בהוראת השעה חלות ההוראות האלה, ראש הממשלה יכול להודיע למנכ"ל משרד ראש הממשלה שהמעון בירושלים ישמש כמעון חלופי

שולמית אלוני:  אם הוא מודיע כך אז בפסקה (2), אתם יכולים לראות, יחולו לגבי המעון החלופי הוראות סעיף קטן (א2), אנחנו תיכף נגיע לסעיף קטן (א2) ונתייחס אליהן, למעט הוצאות להשבחת המעון

שולמית אלוני:       הוצאות השבחת המעון הוגדרו כהוצאות שכתוצאה מהן ערכם של הנכס, המחוברים אליו או המיטלטלין שבו עלה במידה העולה על הנדרש בנסיבות העניין

שולמית אלוני:  אם אתם יכולים גם כאן להתייחס איך בדיוק אתם מתייחסים ל'במידה העולה על הנדרש בנסיבות העניין', האם אתם עושים איזה שהוא סקר מקדים, בודקים מה המצב בשטח?     

ולדימיר בליאק: אני אגב שאלתי את זה אתמול

שולמית אלוני: נכון, היו התייחסויות לכך אתמול

שולמית אלוני:  ורק נאמר שלמעט הוצאות השבחת מעון ולמעט הוצאות האבטחה, אנחנו נתקן

שולמית אלוני:  כתוב אצלכם בנוסח 'למעט כלל ההתאמות הנדרשות לסידורי אבטחה'

שולמית אלוני:  תיקנו כך שיהיה 'למעט הוצאות האבטחה הנדרשות לפי הנחיות גורמי הביטחון', להבהיר שהנחיות גורמי הביטחון הן אלה שמאפיינות את ההוצאות שנדרשות

ולדימיר בליאק: הם יכתיבו את הצורך

ולדימיר בליאק:  רק התייחסות לגבי שאינו עולה על הנדרש

דרורית שטיינמץ: בעצם אנחנו מדברים על הוצאות שהן טיפול ואחזקה שוטפים כאשר אנחנו במסגרת הזאת מבצעים תיקון ליקויים שהם הכרחיים

דרורית שטיינמץ:  אנחנו לא נכנסים להליכים של שיפוץ מסיבי, של החלפת דברים שאין בהם צורך

דרורית שטיינמץ:  כן, כל הדברים האלה יהיו בליווי של יועצים מקצועיים שייתנו לנו חוות דעת האם יש הכרח לבצע את התיקונים האלה ומה המשמעויות של כך

חוה אתי עטייה: זו האופציה היותר זולה

ולדימיר בליאק: אני אגיד לך למה אני שאלתי את זה, כי אתם אומרים שלא תהיה כאן השבחה ומצד שני אתם כן אומרים שתהיה השבחה, רק שהערך של ההשבחה לא יעלה על הנדרש

ולדימיר בליאק:  זו הגדרה די עמומה

יוסף שגל: אני יכול לתת לך דוגמה בשביל לפשט את זה?      

ולדימיר בליאק: ודאי, אתמול ביקשתי דוגמאות

יוסף שגל: אתמול לא היה קל, היה קשה מאוד לשמוע

יוסף שגל:  מה שאני אומר, אני אתן לכם דוגמה מלפני שבועיים

יוסף שגל:  היה חורף קשה פה בירושלים וב-11 וחצי - - -     

ולדימיר בליאק: קשה? אני נולדתי בסיביר

יוסף שגל: אצלנו קר, אין גשם, הכול יחסי

יצחק פינדרוס: אז היה השבחה כשאטמת את הבית?      

משה גפני: מה הדוגמה?      

יוסף שגל: הדוגמה היא פשוטה

יוסף שגל:  ב-11 וחצי בלילה נפל החשמל, ראש הממשלה שם ורעייתו, כמובן מתקשרים אליי, אני מגיע לשם, מסתבר שזה שני בלוקים, הבלוק הזה והצמוד אליו מוחשך

יוסף שגל:  כשעשינו בדיקה הסתבר שהעומסים של אנשי הביטחון, תנורי החימום, הבולטנים, כל הדברים שקשורים לזה מקפיצים את החשמל רק שם

יוסף שגל:  אתה מביא מומחה חשמל, הוא אומר לך, לוח החשמל, אם הוא היה נגיד - - -     

ולדימיר בליאק: לא, זה לא השבחה, זה ברור

יוסף שגל: אבל מה קרה? למה אני מדגיש את זה? אם צריך להגדיל עוד שתי פאזות שזה לא ייפול, אז אתה הולך, בדרך שהייתה עד עכשיו, אתה צריך להסביר ליועץ משפטי ולחשב מה זה, ואז הוא אומר: רגע, אני לא בטוח, אני צריך לשאול יועץ אחר, וזה ב-11 בלילה

יוסף שגל:  מנכ"ל רציני קורא לחברת חשמל, אומר להם: תבואו, אחרי זה נדבר על הכסף

יוסף שגל:  זה אסור שיקרה

יוסף שגל:  האזעקה בשלוש בלילה מתחילה ואלה אזעקות מיוחדות והוא לא יכול להפסיק אותם

יוסף שגל:  אז דברים כאלה אבסורדיים, לא יעלה על הדעת - - -     

ולדימיר בליאק: לא, אני רק אומר - - -      

יוסף שגל: אני עונה לך

ולדימיר בליאק: אני רק אומר לפרוטוקול שאתם משאירים פה אופציה להשבחה, זה הכול

יצחק פינדרוס: בסדר, נכון, על זה אנחנו נצביע

משה גפני: בסדר

משה גפני:  אדוני המנכ"ל, זה נעשה במכוון, אופוזיציה, דיבורים, אתה מסביר באופן יפה את כל הנושא הזה והכול וזה לא בסדר

יצחק פינדרוס: לא, אנחנו מצביעים בעד ההשבחה

ולדימיר בליאק: אתם מצביעים בעד ההשבחה, נכון

יצחק פינדרוס: בעד ההשבחה

יצחק פינדרוס:  שיהיה ברור לפרוטוקול

ינון אזולאי: פינדרוס, פעם שנייה

משה גפני: הלאה

משה גפני:  בבקשה

שולמית אלוני: אז היינו במצב שבו ראש הממשלה מודיע שהמעון שלו משמש כמעון רשמי

שולמית אלוני:  אם הוא לא מודיע כאמור, זה פסקה (3), אז המדינה צריכה להעמיד לרשותו מעון רשמי חלופי בתנאים זהים לתנאים הניתנים במעון הרשמי

משה גפני: דיברנו על זה אתמול

משה גפני:  הלאה

שולמית אלוני: עכשיו אנחנו מגיעים ל-(א2)

שולמית אלוני:  אתם רוצים להקריא?     

ולדימיר בליאק: יש לי שאלה לגבי סעיף (1), אפשר?      

שולמית אלוני: סעיף (2), תסביר שהוכנס תיקון, זה לא הנוסח שמופיע

יוסף שגל: הנוסח שתיקנו, אחרי שכמובן היו הערות וכיבדנו את כולן

יוסף שגל:           עוד גורם חיצוני שמעורב בהחלטות

ולדימיר בליאק: לגבי סעיף (1) אפשר שאלה?      

משה גפני: כן, שאלה קצרה

משה גפני:  אנחנו כבר דיברנו על זה אתמול והם תיקנו את מה שהעירו כאן

חמד עמאר: הוא קיבל את התיקון

משה גפני: כן, התיקון בסדר גמור, אבל לוולדימיר יש בכל זאת שאלה, אז אני מאפשר לו, קצרה

ולדימיר בליאק: נכון, השאלה שלי האם בנוסח הקודם מי שבעצם קבע את הצורך הייתה היועצת המשפטית של משרד ראש הממשלה ולא מנכ"ל משרד ראש הממשלה?      

יוסף שגל: בנוסח הקודם כל אחד שחשב שהוא בעל הבית קבע והכתיב למנכ"ל שיכול לשחרר 30 מיליון שקל לסיוע בטורקיה בהרמת טלפון, ולבקש לקנות ארבע מגבות צריך אישור חשב ואישור יועצת משפטית

ולדימיר בליאק: לא, זו לא השאלה ששאלתי

ולדימיר בליאק:  אתה לא צריך להתעצבן, אני - - -     

יוסף שגל: לא, אני רק אומר לך איפה הגענו בסיטואציה

ולדימיר בליאק: אבל שאלתי שאלה, בנוסח הקודם - - -      

יוסף שגל: קודם המנכ"ל היה כפוף - - -      

משה גפני: רק רגע, מר שלי

ולדימיר בליאק: בנוסח הקודם מי שקבע הייתה היועצת המשפטית של ראש הממשלה

יוסף שגל: לא, לא היה סדר, זה היה נוהל

ולדימיר בליאק: אז כנראה שכן

ולדימיר בליאק:  אוקיי, תודה רבה

יוסף שגל: אני לא אמרתי את זה

חנוך דב מילביצקי: זה בדיוק ההבדל, ולדימיר, יועצים משפטיים לא קובעים פה

ולדימיר בליאק: כלומר הזזתם את היועצת המשפטית לממשלה

משה גפני: ולדימיר, הבנו את ההערה

משה גפני:  בסדר, היא נרשמה על הקרח

ולדימיר בליאק: לא צריך להתעצבן

משה גפני: נו בסדר

ולדימיר בליאק: שאלתי שאלה עניינית

ולדימיר בליאק:  זה שהיא לא נוחה לכם אני מבין

משה גפני: לא, אבל הוא ענה

ולדימיר בליאק: אבל עדיין זכותי כחבר כנסת לשאול שאלה

יצחק פינדרוס: היא נוחה

יצחק פינדרוס:  אחרי שנוכל להחליף את היועצים המשפטיים - - -     

ולדימיר בליאק: נכון, הזזתם את היועצת המשפטית הלא נוחה - -     

משה טור פז: שופטים, יועצים משפטיים, רק - - -      

ולדימיר בליאק: - - של משרד ראש הממשלה כדי לאשר את כל זה

יצחק פינדרוס: די עם הצביעות הזאת

משה גפני: פינדרוס, אני רוצה להגיד לך משהו, ולדימיר עושה את זה בכוונה

משה גפני:  אני רק אומר לך בשקט, בארבע עיניים

יצחק פינדרוס: ואני מתעצבן

משה גפני: זה שאתה מתעצבן זה לא בסדר

ולדימיר בליאק: רגע, אסור פה לשאול שאלות ענייניות?      

משה גפני: מותר, אני התרתי לך

משה גפני:  מותר לי לדבר עם פינדרוס?      

ולדימיר בליאק: לא

ולדימיר בליאק:  אתה שואל אותי?      

משה גפני: מזל שאתם לא בשלטון, אחרת הייתם אוסרים עלינו ל - - -     

משה טור פז: נראה לי שהיית מוותר

ולדימיר בליאק: אני צריך התייעצות סיעתית

משה גפני: אתה תקבל

שולמית אלוני: אם אתם יכולים, לא הסברתם את סוגי ההוצאות, מה ההבחנה ביניהם, מה המשמעות של כל אחד מסוגי ההוצאות, הוצאות הקשורות בנכס, הוצאות כלכלה, הוצאות אירוח, ובמה הן שונות - - -     

דרורית שטיינמץ: מה שחשוב לציין כאן זה שאין שום דבר שהוא שונה מהמצב שקיים היום

דרורית שטיינמץ:  כשאנחנו מדברים על הוצאות טיפול והחזקה אנחנו מדברים על ההוצאות הקשיחות של הנכס, זה בא לידי ביטוי בחשמל, מים וכיוצא בזה

חמד עמאר: כמה תקציבים אתם מעמידים לנושא הזה? כמה בתוך התקציב מועמד לכל הנושא של הסעיף הזה?      

דרורית שטיינמץ: אנחנו גם אתמול אמרנו, אין לנו עדיין כי אנחנו לא מכירים את העלויות הממשיות בבית

דרורית שטיינמץ:  אנחנו בסך הכול חודש-חודשיים ועוד לא התחלנו

חמד עמאר: את מבינה אותי? אני לא בא בשביל להתריס

חמד עמאר:  אני אומר לך - - -     

יצחק פינדרוס: זה הכול דיון ענייני

משה גפני: היא אומרת והיא אמרה גם אתמול, אנחנו עדיין לא בדקנו עדיין את ה - - -     

חמד עמאר: כן, אבל מה שאני אומר, בואו תעמידו תקציב, מצדי שזה יהיה אותו תקציב שהיה במשרד ראש הממשלה במעון ראש הממשלה הרשמי

משה גפני: זאת הצעה טובה וזה לא נוגע עכשיו לעניין

יוסף שגל: אמרנו שזה פחות מ-1

יוסף שגל: 6 שעלה בשנה, זה יהיה פחות, כבר תהיה רגוע

יצחק פינדרוס: אנחנו לא רוצים שיהיה פחות, אנחנו רוצים שיהיה מה שהיה

משה גפני: הם לא יודעים, ובצדק, הם אומרים שזה יהיה פחות ממה שהיה

יצחק פינדרוס: מה שהיה בשנה שעברה

משה טור פז: מה, שהוא יישן בדירת מאבטחים? זה מה שאתה רוצה?      

יצחק פינדרוס: מה שהיה בשנה שעברה

משה טור פז: אין בעיה, הוא יישן בדירת מאבטחים, בוא נראה אותך

ולדימיר בליאק: לא, אבל היא הפכה לחדר האיפור

משה טור פז: חדר האיפור של שרה, שם הוא יישן, בסדר

חמד עמאר: אם אני מעמיד תקציב, יש לך פחות או יותר? אין לך? לא צריך

חמד עמאר:  אני רוצה לדעת כמה אתם מעמידים תקציב לנושא הזה

משה גפני: חמד, הבנו

ינון אזולאי: חמד, אם הוא אומר לך פחות מ-1

ינון אזולאי: 6, אז ברור שלא יהיה 1

ינון אזולאי: 6, אז אתה כבר יודע שזה עד 1

ינון אזולאי: 6, כי הוא אומר לך שזה יהיה פחות

חמד עמאר: מצדי שזה יהיה 1

חמד עמאר: 6 - - -      

ינון אזולאי: לא משנה, אבל זו התוצאה

משה גפני: דרורית, תשלימי, בבקשה

דרורית שטיינמץ: דיברנו על כך שההוצאות מתחלקות להוצאות קשיחות, כך אנחנו קוראים להן, שזה הוצאות קבועות שקיימות והוצאות תפעוליות שוטפות

דרורית שטיינמץ:  לתת לכם דוגמה, זה שירותי ניקיון, במידת הצורך אם צריך גינון, כל הדברים האלה שהם נחשבים הוצאה שוטפת

דרורית שטיינמץ:  תחזוקה, אנחנו מדברים על אם מתקלקל משהו מתקנים, התקלקל הברז, נשבר - - -      

ולדימיר בליאק: את מדברת על המעון הנוסף, השני?      

חמד עמאר: לא, על שניהם

שולמית אלוני: רק נבהיר אולי כאן, דרורית, שההוראה הזאת מתייחסת, שוב, להוראה הקבועה למעון הרשמי, אבל סעיף (א2) הוא גם יחול – לא, הוא מתייחס רק להוראה הקבועה למעון הרשמי

ולדימיר בליאק: ומה ההוראות לגבי המעון הנוסף?      

משה טור פז: זהו, מה קורה לגבי המעון הנוסף?      

שולמית אלוני: תיכף נגיע לזה, זה סעיף קטן (א3)

אליהו (אלי) רביבו: אבל זה סעיף אחר

משה טור פז: לא, זה כתוב ב-(2)

משה גפני: חבר'ה, עם כל הכבוד, אתם רוצים לשמוע? לא לשאול שאלות עכשיו

יוסף שגל: אני ממשיך להקריא, ברשותך

יוסף שגל:  (א3)(1)

שולמית אלוני: לא, אנחנו בפסקה (2) שמתייחסת לכוח האדם

יוסף שגל: קראנו את זה

שולמית אלוני: בעצם מה שהיה במקור הסברת, אבל מה השינוי ממה שהיה בנוסח ואיך אתם רואים את הסעיף הזה? תתייחסו גם בבקשה למישור של סעיף 6(א) שקיים היום ביחס לעובדי המשרד, בסעיף הזה אתם מבקשים להעלות בסעיף עובדי המשרד משני תקנים לארבעה תקנים, מה היחס בין הסעיף הזה ל-6(א)

שולמית אלוני:  בעצם הסעיף הזה, הפסקה הזאת, היא גם משתרשרת אחר כך למעון הנוסף, הפרטי, האם במעון הנוסף הפרטי היום אתם כן מאפשרים העסקה של עובדי מדינה?      

דרורית שטיינמץ: ביחס לכל סעיף העסקת עובדים, גם בסעיף הזה אין שינוי מהמצב הקיים כיום בפועל

דרורית שטיינמץ:  כשאנחנו נדרשים לתגבר עובדים במשרד ראש הממשלה אנחנו חייבים לקבל את אישור נציבות שירות המדינה

דרורית שטיינמץ:  על כל תקן, על כל בעל תפקיד נוסף חייב גם אישור תקציבי לכך, שיש לנו תקן כזה, וגם אישור של נציב שירות המדינה שאומר לנו הגדרה של מה רמת המשרה, מה היקף הפעילות

ולדימיר בליאק: כלומר נציב שירות המדינה מגדיר לכם את המסגרת של ההעסקה

יוסף שגל: נכון

ולדימיר בליאק: זה קשה לשכנע אותו?      

יוסף שגל: מאוד

משה טור פז: ליועמ"שית המשרד יש אמירה בעניין הזה?      

משה גפני: הלאה

חנוך דב מילביצקי: איך הם רצים ליועמ"שית

משה טור פז: אני שואל האם יש ליועמ"שית אמירה

חמד עמאר: אדוני היושב ראש, אני מציע לך, אל תתעצבן כל פעם שמזכירים לך את היועצת המשפטית

משה טור פז: אדוני יושב הראש, אני שאלתי שאלה, האם ליועמ"שית יש אמירה

משה גפני: רגע, הם באמצע הסבר, אני עוד לא שמעתי

ולדימיר בליאק: סטטיסטית אתה מתעצבן

ינון אזולאי: חמד, רק אל תתעצבנו כל פעם שהוא עונה לכם

חמד עמאר: לא, אנחנו לא נתעצבן, אבל ראיתי אותו מתעצבן, רק הזכיר את הייעוץ המשפטי

חנוך דב מילביצקי: הימים שהיועמ"שים היו תחליף לבוחרים הולכים ונגמרים, אז תרדו מהיועמ"שים

משה טור פז: חן חן, חנוך, הכול מסתדר, אנחנו יודעים

בועז ביסמוט: ככה זה כשהיועמ"ש מחליף את הבוחרים שאין לכם יותר

משה טור פז: תזכיר לנו מה הייתה העבודה שלך לפני שהגעת לפה, יועמ"ש, לא?      

משה גפני: להמשיך בהסבר

דרורית שטיינמץ: בסעיף הזה אנחנו מדברים על העובדים התפעוליים

ולדימיר בליאק: איזה סעיף זה, סליחה?      

דרורית שטיינמץ: סעיף (א2)(2)

דרורית שטיינמץ:  העובדים שאנחנו מעסיקים במסגרת הזו אלה עובדים תפעוליים שנותנים שירותים למעון, אב הבית, עובדות משק הבית, העובדים האלה מועסקים במשרות - - -      

חמד עמאר: בשני המעונות יהיה דבר כזה או רק במעון אחד?      

שולמית אלוני: בעצם כרגע ההוראה הזאת ב-(2) מתייחסת למעון הרשמי, אבל אם תראו אחר כך בהמשך, בסעיף (א3) שמתייחס למעון הנוסף אנחנו מפנים - - -      

משה גפני: אבל עם כל הכבוד נגיע לסעיף הבא

משה גפני:  אני ביקשתי להקריא את הכול, אמרת שלא, אז להמתין בבקשה שנגיע לסעיף

ולדימיר בליאק: מה הלחץ, אדוני היושב ראש?     

משה גפני: יש לי לחץ, מה דעתך?      

ולדימיר בליאק: לא יודע למה אתה לחוץ כל כך

משה גפני: אתה לא יודע

משה גפני:  אני רואה אותך נהיה לי לחץ

ולדימיר בליאק: מנסה להשתיק את היועצת המשפטית

משה גפני: לא, הכול בסדר

משה גפני:  אני חשבתי שאפשר להקריא את הכול ואז נדבר על הכול, אמרה היועצת המשפטית שלא, קיבלתי את זה

ולדימיר בליאק: לא צריך להשתיק אותה

ינון אזולאי: האחרון שמשתיק זה - - -      

משה גפני: מערכת היחסים שלי עם היועצת המשפטית, אתה תחלום להגיע למצב כזה שאני מכבד אותה מאוד מאוד ומפעם לפעם היא גם מכבדת אותי

ולדימיר בליאק: מי שחולם לא מגיע

אליהו (אלי) רביבו: ולדימיר, אנחנו קבענו בתחילת הדיון שהיום האווירה תהיה קצת שונה, רוצים לשאול - - -     

ולדימיר בליאק: מי קבע?     

משה גפני: בדיוק

משה גפני:  אני קיוויתי שאנחנו נדבר, אבל - - -     

אליהו (אלי) רביבו: רוצים לשאול באופן ענייני ולקבל תשובה והתייחסות באופן ענייני

ולדימיר בליאק: לא, אני מדבר באמת, אם לא הייתי חולם לא הייתי מגיע לכנסת

ולדימיר בליאק:  אני אוהב לחלום

אליהו (אלי) רביבו: אנחנו כקואליציה מבקשים לאפשר לכם ללמוד וללמוד דרככם ולקבל את התשובות

אליהו (אלי) רביבו:  תשאלו שאלות ענייניות רלוונטיות, נקבל תשובות ונתקדם הלאה להצבעה

ולדימיר בליאק: אני באמת - - -      

משה גפני: חבר הכנסת רביבו, אני קיבלתי את מה שאמרה לי היועצת המשפטית - - -     

ולדימיר בליאק: באמת, אדוני, אני חולם להגיע לרמת המיומנות שלך בניהול הוועדה

משה טור פז: אוהה, אוהה, בפחות שנים

חנוך דב מילביצקי: בשביל לנהל את הוועדה, בליאק, תצטרך לעבור מפלגה

ולדימיר בליאק: תקשיב, לא בטוח

משה גפני: חבר הכנסת רביבו, אני קיבלתי את מה שאמרה היועצת המשפטית, לדון סעיף סעיף, קיבלתי את זה

משה גפני:  אני חשבתי לא כך, אבל היא אמרה וקיבלתי את זה

אליהו (אלי) רביבו: גם אני חשבתי כמוך, אבל אני מכבד את גישתה לחלוטין

משה גפני: לא חשוב, אבל אי אפשר שאנחנו יושבים פה ומנסים להסביר, אנשי משרד ראש הממשלה, ופתאום שואלים על הסעיף הבא שאפילו לא הקריאו

אליהו (אלי) רביבו: בדיוק

אליהו (אלי) רביבו:  אגב, רק לתזכר שאתמול הם פעלו בדיוק באותה גישה, שמצד אחד תופסים ואומרים לא לענות באופן מרוכז, מצד שני כן שואלים באופן שמתקדם לשאלות הבאות

משה גפני: דרורית, תשלימי את ההסבר על פסקה (2)

שולמית אלוני: לא התייחסתם גם להאם זה קיים היום ביחס במעון הפרטי

אליהו (אלי) רביבו: אם את יכולה, בבקשה, לדבר למיקרופון, גברתי היועמ"שית

ולדימיר בליאק: היא לא יועמ"שית

אליהו (אלי) רביבו: יועצת משפטית זה יועמ"שית

חנוך דב מילביצקי: עבורם יש רק אחת, גלי מיארה, כל השאר הם לא –      

אליהו (אלי) רביבו: חבר'ה, יש כאן יועצת משפטית, נו באמת

ינון אזולאי: הוא דיבר על שלומית

ולדימיר בליאק: אז בואו נצביע על מי הוא דיבר

משה גפני: ולדימיר, סיימנו את הדיון לגבי העניין של מה זה היועצת המשפטית לוועדה? היועצת המשפטית בוועדה, אני מודיע לכם, היא היועצת המשפטית של הוועדה, נקודה

ולדימיר בליאק: אבל אני מציע להצביע על זה

משה גפני: אפשר להצביע, אבל אין לי סיבה לעשות את זה

ינון אזולאי: אין עוררין עליה

יצחק פינדרוס: אבל אני אבקש רביזיה

משה טור פז: אתה עלול להפסיד בזה

אליהו (אלי) רביבו: את יכולה, בבקשה, לכוון את שאלתך, גברתי היועצת המשפטית, אם אפשר רק למיקרופון?      

חמד עמאר: שאלתי שאלה ואתה לא שמעת, אני מקווה שהפרוטוקול שמע אותי

אליהו (אלי) רביבו: חמד, היועצת המשפטית רוצה לשאול שאלה, היא מבקשת הבהרה

חמד עמאר: לא, כשאתם דיברתם

משה גפני: אז תשאל

יוסף שגל: העניין של כוח האדם מתייחס לשני המעונות, כמובן זה לא מוחזק כפול, זה בדיוק העניין של לפי הפעילות

יוסף שגל:  אם ראש הממשלה בסוף השבוע הולך להתגורר בקיסריה אז ברור שצריך לנקות שם ולסדר קצת לפני וקצת אחרי

חמד עמאר: אין שום בעיה עם זה

יוסף שגל: וזה לא שכל הזמן יושבים שם אנשים ומחכים

חמד עמאר: זו השאלה שלי

יוסף שגל: זה שיקול הדעת שנתנו למנהל כללי, לנציב שירות המדינה וליועצים המשפטיים, שגם פה נותנים חוות דעת ואתה רואה שאנחנו מתקנים

יוסף שגל:  אז זה לא חוכמה כל פעם – בואו נגמור את זה עניינית

יוסף שגל:  צריך להבין שזו התשובה לא לראש הממשלה בנימין נתניהו ורעייתו, הגב' שרה, זה הפתרון לבעיות הבאות של מדינת ישראל, מראש הממשלה הבא ואחריו ואחריו

ולדימיר בליאק: אלה הבעיות של מדינת ישראל?      

יוסף שגל: בנקודה הזו כן

יצחק פינדרוס: לא, השאלה אם היועצת המשפטית מחליטה איפה - - -      

ולדימיר בליאק: לפחות הגדרנו מה הבעיות של מדינת ישראל

משה גפני: תודה, אפילו אני הבנתי

אליהו (אלי) רביבו: ולדימיר, מה שאומר אדוני המנכ"ל שהפתרון הזה הוא פתרון גורף לכלל ראשי הממשלה גם בעתיד, בואו נתקדם

חמד עמאר: מה שאני הבנתי ממך, שלא יהיו שני בתים - - -      

אליהו (אלי) רביבו: בו זמנית הם לא יתפקדו באופן מלא, נכון

משה גפני: לא, לא יהיה, זה מה שהוא אמר

חמד עמאר: לא יהיו עובדים שם, אין עובדים קבועים

משה גפני: זה מה שהוא אמר

חוה אתי עטייה: לפי הצורך

ולדימיר בליאק: כלומר אין עובדים קבועים שמנקים בקיסריה ואין עובדים קבועים שמנקים - - -      

יוסף שגל: אני אתן הסבר לדוגמה

יוסף שגל:  אם נניח עכשיו יש סוג של אב בית והוא מנקה ועושה דברים - - -     

ולדימיר בליאק: אם אני שואל סטטיסטית

יוסף שגל: אז אני אומר לך שלפי העומס, זה בדיוק העניין

יוסף שגל:  אם עכשיו סוף שבוע, עכשיו זה לא יקרה כי יש תקציב, אבל ראש הממשלה ובני ביתו נוסעים לשם, אז ברור שהאיש הזה ייסע לשם, יסדר, ינקה, יחזור

יוסף שגל:  זה הרעיון

ולדימיר בליאק: משפחת ראש הממשלה מונה כרגע ארבעה אנשים, אם שניים נמצאים ברחוב עזה ושניים בקיסריה

יוסף שגל: אבל זה לא עובד ככה

ולדימיר בליאק: למה?      

יוסף שגל: כי ככה זה לא עובד, זה בזבוז כסף

ולדימיר בליאק: אם שניים נוסעים לקיסריה לא צריך לנקות שם?      

משה גפני: אדוני המנכ"ל, מספיק עם ההסבר הכפול, ההסבר מניח את הדעת

משה גפני:  נקודה

ולדימיר בליאק: של מי?      

משה גפני: אם רוצים לשאול שאלות, אפשר, אבל לא בישיבה הזאת

ינון אזולאי: אבל, יוסי, אחרי מה שהסברת בצורה נכונה, שזה לא משרות כפולות, השאלה מה מחר עיתוני סוף השבוע יפרסמו, כי הם פרסמו משהו אחר, עכשיו מה יקרה בסוף השבוע מחר? מה יקראו?      

משה גפני: תגיד לי, אתה נהיית נציג העיתונות? זה פינדרוס, לא אתה

ינון אזולאי: לא, אני דואג להם, שיהיה להם סוף שבוע מעניין

יצחק פינדרוס: אבל אתה לא נותן לי לדבר

ולדימיר בליאק: לא, השאלה, אדוני, אם בסוף שבוע שניים נמצאים ברחוב עזה ושניים נמצאים בקיסריה

ולדימיר בליאק:  לא יכול להיות מצב כזה? אתה לא עונה לי, תודה רבה

ינון אזולאי: ולדימיר, הם נוסעים בקארפול כך שכולם ייסעו ביחד, אתה לא מבין?      

ולדימיר בליאק: התשובה היא שכן מדובר בהוצאה כפולה

יוסף שגל: זו מסקנה, זו לא תשובה

יוסף שגל:  אין שום הוצאה כפולה

אליהו (אלי) רביבו: הוא הסביר לך

אליהו (אלי) רביבו:  לא משנה איזה תשובה אתה מקבל אתה נשאר בשלך, ולדימיר

אליהו (אלי) רביבו:  זה לא אופייני לך

ולדימיר בליאק: אני מנסה לדבר עניינית

ולדימיר בליאק:  אתה יודע מה אופייני לי ומה לא?      

אליהו (אלי) רביבו: כן, אתה בן אדם ענייני, אתה אינטליגנט ואתה מבין מהר מאוד

יצחק פינדרוס: היה פעם ראשונה בהיסטוריה שראש הממשלה לא גר בירושלים ו - - -      

ולדימיר בליאק: אבל אם שניים נמצאים בקיסריה ושניים נמצאים ברחוב עזה?      

אליהו (אלי) רביבו: מסבירים לך

אליהו (אלי) רביבו:  לא משנה מה הוא לא מסביר לך, שלא יהיה שניים ושניים

משה גפני: רביבו, אני לא מסכים

משה גפני:  ולדימיר, מספיק

משה גפני:  הכול ברור

משה גפני:  בבקשה, גברתי

ולדימיר בליאק: מה? מה? מה?      

שולמית אלוני: בעצם דיברנו על כוח האדם, הסעיף מתייחס גם לשירותים

שולמית אלוני:  אנחנו במקור ביקשנו שזה יהיה בהיקף שיאפשר לראש הממשלה למלא את תפקידו

שולמית אלוני:  אם אתם יכולים להתייחס גם לנקודה הזאת, אתם ביקשתם להוריד את זה ולא התייחסתם גם לאלמנט השירותים

יוסף שגל: אני אומר, אם נדרש לעשות איזה פעילות שהיא חריגה, איזה ארוחה, דברים כאלה, אז אנחנו מתאימים את קצב הדברים במגבלות של המקום

יוסף שגל:  זה כל מה שאנחנו אומרים, שיקול הדעת - - -     

ולדימיר בליאק: ארוחה היא לא פעילות חריגה

משה גפני: לא, אתה לא יכול באמצע שהוא מדבר

יוסף שגל: לא, אם בבית צריך לעשות ארוחה עם 40 שולחנות ואין מקום אז צריך לסדר את זה וצריך להקצות את זה

יוסף שגל:  זה לא המעון שרצינו, בקיצור

משה גפני: תודה רבה

יוסף שגל: אני מקריא

שולמית אלוני: רק נסביר

יוסף שגל: זו תוספת של היועצת המשפטית

חמד עמאר: כן, כי מה שהוא מקריא לא מופיע בפניי

אליהו (אלי) רביבו: אבל הם קיבלו תיקון

משה גפני: רגע

משה גפני:  היה פה בדיון, היועצת המשפטית שינתה את זה והם הסכימו, אני מבקש שתגידי מה שינית

שולמית אלוני: השינוי בנוסף מתייחס ל'למעט הוצאות הקשורות בנכס'

שולמית אלוני:  תיכף הם יסבירו בדיוק למה הכוונה, אבל זה השינוי היחיד בנוסח

שולמית אלוני:  תמשיך

משה טור פז: אני מנסה להבין מה הצורך פה שבא לידי ביטוי

משה טור פז:  אני מבין שיש מעון עכשיו ראשי ברחוב עזה, וזה ברור שראש הממשלה צריך מעון רשמי, מה המעון השני הזה? למה הוא נדרש?      

יוסף שגל: זה הבית שהוא גר בו כשהוא לא במעון הרשמי

משה טור פז: למה?      

יצחק פינדרוס: כי זה מה שהיה תמיד

אליהו (אלי) רביבו: כפי שתמיד היה, מקדמת דנא

יצחק פינדרוס: זה פה הבלוף של כל הדיון

משה טור פז: זה בדיוק הבלוף של - - -     

יצחק פינדרוס: זה הבלוף שאתם עושים פה

משה טור פז: אני שואל ברצינות

משה טור פז:  לראש ממשלה יש מעון רשמי - - -     

יצחק פינדרוס: היה מעון רשמי והיה לו בית פרטי

יצחק פינדרוס:  תמיד זה היה

ולדימיר בליאק: לא, אין בעיה, לכל אחד יש בית פרטי, אבל למה צריך לממן אותו? זאת השאלה

יצחק פינדרוס: כך היה, כך היה תמיד

יונתן מישרקי: בליאק, כשאתה עובד פה בשעות הלילה המאוחרות אתה מקבל מלון, יש לך הרי בית, למה אתה צריך גם מלון? אל תענה לי כי זו התשובה

משה גפני: אני מבקש לא להסביר לו

משה גפני:  אתה באמצע הקראה ומפריעים לך, אני מבקש להפסיק

משה גפני:  אני מבקש שתקריא את כל הפסקה

יוסף שגל: עד מה שהגענו

חמד עמאר: יש לי שאלה כאן

משה גפני: לא, לא

חמד עמאר: שאלה

חמד עמאר:  אם היה לנו מעון רשמי של ראש הממשלה ויש בית נוסף לראש הממשלה, כמו שיש לנו עכשיו, ואני מקבל שזה המעון, אותה פסקה הייתה חלה על הבית של ראש הממשלה, שמתחזקים אותו, עובדים עליו?      

יוסף שגל: כן, תמיד

יוסף שגל:  היה לשרון, לאולמרט, לברק

יוסף שגל:  זה לא משהו שהמציאו עכשיו

אבישי ברוורמן: התשובה היא כן

יוסף שגל: היה בחמש מערכות קודמות כשראש הממשלה נתניהו כיהן, לא המצאנו את זה היום

חמד עמאר: לא, אם בית נוסף - - -      

משה גפני: רק שנייה, חמד, אני רוצה להסביר להם

משה גפני:  אני מבקש, שאלה מהסוג הזה, זאת שאלה נכונה, אתם עונים כן, היה

משה גפני:  זה הכול

משה גפני:  יש לי עבודה אחרי זה, אני לא עובד כל היום פה ב – יש לי עוד מפלגה להחזיק

ולדימיר בליאק: שתי שאלות, אדוני

ולדימיר בליאק:  אפשר?      

יצחק פינדרוס: תן לי לדבר, אני לא יכול להגיב

משה גפני: עכשיו אתה מקבל רשות דיבור אחרי ולדימיר

ולדימיר בליאק: שאלה ראשונה לגבי סעיף (2)

ולדימיר בליאק:  רשום פה מנהל כללי, האם גם כאן קודם זה היה בסמכות של היועץ המשפטי של משרד ראש הממשלה? והשאלה השנייה לגבי סעיף (3)

ולדימיר בליאק:  אתה יודע, יוסי, אני רואה חשבון בהכשרתי ומדובר פה בגוף ציבורי וגוף ציבורי בדרך כלל מדווח על בסיס רבעוני ולא על בסיס שנתי, אז מדוע שלא תגישו לנו דוח פעם ברבעון ולא פעם בשנה?     

יוסף שגל: לגבי השאלה הראשונה כבר עניתי

ולדימיר בליאק: אז זו אותה תשובה? כלומר פעם זה היה בסמכות של היועצת המשפטית?      

יוסף שגל: לא

יוסף שגל:  למה אתה כל הזמן מערב אותה? יש לך פה יועצת משפטית של הוועדה, היא נותנת לך תמיכה מלאה, אני לא מבין למה אתה שולף לי אנשים שלא קיימים פה

יוסף שגל:  אבל בוא נתקדם

ולדימיר בליאק: אני מאוד מכבד אותך, אבל לא מתפקידך לשאול אותי שאלות

יוסף שגל: מאה אחוז, אז אני עונה לך, זו דרכי לענות

ולדימיר בליאק: לא, זו לא הדרך לענות

משה גפני: אדוני המנכ"ל, הוויכוח הוא עקר

משה גפני:  אני אגיד לך למה, יכול להיות שאתה יותר חכם ממני –     

יוסף שגל: לא

משה גפני: אבל אני יש לי יותר ניסיון –      

יוסף שגל: בטוח

משה גפני: הוא בכל מקרה, גם אם אתה תביא פה את הכול, תעטוף ביהלומים והכול יהיה לעילא ולעילא, הוא באופוזיציה - - -      

ולדימיר בליאק: למה אתה, אדוני היושב ראש - - -      

משה גפני: אז לכן אין טעם שתענה

ולדימיר בליאק: אגב, גם אתה בפוזיציה וזה לא הדרך לענות לחברי כנסת

משה גפני: בסדר, אז אמרתי לו שיגיד לך כן או לא והוא ענה

ולדימיר בליאק: לא, אני לא מבין את הסגנון הזה

משה גפני: הלאה, הלאה

יוסף שגל: פעם בשנה מגישים - - -      

ולדימיר בליאק: אני לא עובד אצלו

יוסף שגל: גם אני

יוסף שגל:  פעם בשנה נהוג להגיש דוח כספי - - -      

ולדימיר בליאק: אז תגן על חברי כנסת

משה גפני: תענה בכבוד

משה גפני:  אמרתי לו

יוסף שגל: מגבשים תכנית עבודה פעם בשנה ופעם בסוף שנה - - -     

ולדימיר בליאק: אבל זה לא קשור לדיווח

יוסף שגל: תן לי לענות

יוסף שגל:  ואז אתה פעם בשנה מדווח, כמו דוח כספי של חברה

ולדימיר בליאק: דוח כספי של חברה ציבורית - - -     

יוסף שגל: אתה מפריע לי, כבד אותי גם

ולדימיר בליאק: סליחה שאני מפריע לך באמת

יוסף שגל: תכבד אותי

ולדימיר בליאק: אני חבר כנסת

יוסף שגל: מה זה משנה?      

ולדימיר בליאק: סליחה שאני מפריע לך

משה גפני: אבל אתה לא יכול להתפרץ לדברים שלו

יוסף שגל: תן לי לדבר ואחרי זה תגיד

יוסף שגל:  אני אומר, פעם בשנה תוכל ועדת הכספים ליהנות מכל ההוצאות שלו ולדון בהן עוד פעם

משה גפני: תודה רבה

ולדימיר בליאק: אוקיי

ולדימיר בליאק:  אני עדיין מציע להכניס תיקון שידווחו לנו פעם ברבעון

יוסף שגל: נציג האוצר רוצה לדבר, אדוני היושב ראש

יוסף שגל:  אדוני היושב ראש, יש פה את נציג אגף הכספים שרוצה להגיב

משה גפני: בבקשה

ולדימיר בליאק: סליחה שהפרעתי לך

יוסף שגל: (אומר מספר מילים ברוסית)

משה גפני: שלי, אל תנהל - - -     

יוסף שגל: לא, דיברתי איתו רוסית עכשיו (אומר מספר מילים ברוסית)

משה גפני: זה דיון מיותר, אני לא רוצה בגלל שאני לא מבין מה אתם רבים ברוסית, אני לא למדתי עוד רוסית

ינון אזולאי: תענה להם באידיש

משה טור פז: פה בבית הזה מדברים בערבית, אנגלית, גם רוסית, מה קרה?      

משה גפני: אני בעד שידברו רוסית, אבל שאני אבין

ולדימיר בליאק: אני אתרגם לך

חנוך דב מילביצקי: זה בגלל הליבה, גפני, נראה לי

משה טור פז: או לדינו

משה גפני: זה באמת חשוב לליבה

משה גפני:  בבקשה, שם ותפקיד

עמוס דגני: שקדי עמוס, אני סגן החשכ"ל

ולדימיר בליאק: סגן החשכ"ל פה, אין לכם עבודה על התקציב?      

חנוך דב מילביצקי: למה אתה מזלזל בהם? סליחה

חנוך דב מילביצקי:  מה זה אין לכם עבודה? מה זה הזלזול הזה?      

ולדימיר בליאק: תגיד לי, אני פניתי אליך?      

חנוך דב מילביצקי: לא אכפת לי אם אתה פנית או לא, אתה מזלזל מהתחלה ואני לא אתן לך לזלזל בעובדי מדינה

חנוך דב מילביצקי:  זה תעשה בבית שלך, לא פה

ולדימיר בליאק: מי אתה? מי אתה? מי אתה בכלל? לך תלמד תקנון

חנוך דב מילביצקי: אני מי שאני, אתה לא תזלזל

ולדימיר בליאק: נהיית אדון? תירגע

חנוך דב מילביצקי: אתה לא תזלזל, גס רוח

עמוס דגני: יש פה 'למעט הוצאות - - -      

חנוך דב מילביצקי: חצוף

ולדימיר בליאק: אתה חצוף

חנוך דב מילביצקי: אתה חצוף

משה טור פז: אתה מדבר על חצופים? עוד לא יומיים בכנסת וחושב שהוא מנהל אותה?      

חנוך דב מילביצקי: מי אני? אני יודע מי אני, השאלה אם אתם יודעים מי אתם, בורים

חנוך דב מילביצקי:  בורים

משה טור פז: בסדר, אתה יודע, יומיים וחצי בכנסת

יצחק פינדרוס: חבורה הזויה שעוד לא השלימה עם המציאות שהיא באופוזיציה

ולדימיר בליאק: אנחנו יודעים ואתה עבד נרצע

ולדימיר בליאק:  זה מה שאתה

משה טור פז: אתה עוד תחזור לאופוזיציה נראה אותך

יצחק פינדרוס: אז הם מנסים דרך יועצת משפטית

משה טור פז: בסדר, פינדרוס, תריב עם גפני

אחמד טיבי: אני מעריך שבלי חברי כנסת מהקואליציה הדיון מסתיים תוך חצי שעה

משה טור פז: אני גם חושב

אליהו (אלי) רביבו: אני מקבל את הערתך ואתה תראה שהמיקרופונים שלנו מושתקים

ולדימיר בליאק: אתם לא עובדים בכלל אצל הציבור, אתם עובדים אצל משפחת נתניהו

חנוך דב מילביצקי: אתה חצוף

ולדימיר בליאק: אתה חצוף

אליהו (אלי) רביבו: חברי הקואליציה, תעצרו

אליהו (אלי) רביבו:  בבקשה תשאל ואדוני יענה

ינון אזולאי: אני מה שרביבו אומר אני עושה

משה גפני: תודה, רביבו, ככה זה צריך להיות

ינון אזולאי: הרב גפני, סליחה, רביבו - - -     

אחמד טיבי: רביבו, ינון יותר ותיק ממך בוועדה

ינון אזולאי: אני לא יודע אם שמתם לב, בוויכוח שהיה פה כרגע ישב פה ילד, ילד שבא כנראה בגלל השביתה, ויצא

ינון אזולאי:  אני מסתכל עלינו כחברי כנסת, לא ראוי, לא נכון

ינון אזולאי:  אני לא בא לחנך אף אחד, אני בא לחנך את עצמי בראש ובראשונה, לפעמים הביטויים שלנו, ראינו את זה במליאה, ראינו את זה בכל מקום - - -     

אחמד טיבי: למי אתה מפנה את הדברים, ינון?      

ינון אזולאי: אליי ולכולנו, בסדר?      

אחמד טיבי: שמת לב שאף אחד באגף הזה לא השתמש בשום מילה גסה?      

ינון אזולאי: היו חילופי דברים לא טובים בין אחד לשני וזה לא מכובד לאף אחד מאיתנו

ינון אזולאי:  אני לא דיברתי על אף אחד, דיברתי על עצמי בראש ובראשונה

משה גפני: תודה רבה

משה גפני:  ינון, תודה

משה גפני:  אני מאוד מבקש מכל החברים, גם מהקואליציה וגם מהאופוזיציה, אם למישהו יש שאלה, לשאול שאלה, לקבל תשובה, בסוף אנחנו נצביע

משה גפני:  אם התשובות לא טובות אפשר להצביע נגד, אם התשובות טובות אפשר להצביע בעד

עמוס דגני: לא ברור לנו למה הכוונה 'למעט הוצאות הקשורות בנכס'

שולמית אלוני: גם בסעיף קטן (א2) מופיע היום בנוסח שהיה, לא בתיקון, 'ובכלל זה בהוצאות הקשורות בנכס'

שולמית אלוני:  להבנתי כשמדברים על הוצאות הקשורות בנכס, ותסביר את זה טוב ממני דרורית - - -     

עמוס דגני: אני רק רוצה להגיד מילה

שולמית אלוני: תן לי רק להשלים

עמוס דגני: אנחנו כגוף שבסוף מה שהוא צריך לעשות זה לדאוג שזה מה שמתקיים חשוב לנו שתהיה הבהרה מה כן ומה לא

עמוס דגני:  זו אמירה כללית שאני אשמח שיבהירו לי מה מותר שייכנס בפנים ומה אסור שייכנס בפנים

ולדימיר בליאק: חשוב

דרורית שטיינמץ: ההבחנה בעצם בין המעון הרשמי למעון הנוסף זה שבמעון הרשמי כן, כי זה בדרך כלל נכס שהוא בבעלות המדינה ואנחנו מחויבים לממן את כל ההוצאות, כולל ארנונה, ביטוחים אם אנחנו מבקשים לעשות למעון הרשמי וכיוצא בזה

דרורית שטיינמץ:  במעון הנוסף אנחנו מחריגים את העניין הזה, אנחנו אומרים שהמדינה לא תישא בהוצאות שהן קשורות באופן ישיר לנכס

דרורית שטיינמץ:  לא יהיו תשלומים של ארנונה ולא יהיו תשלומים של ביטוחים

משה גפני: אוקיי, תודה רבה

משה גפני:  הלאה

שולמית אלוני: עוד כמה שאלות ל - - -     

ולדימיר בליאק: רגע, אז מה כן?      

דרורית שטיינמץ: אמרנו, תפעול ותחזוקה שוטפת

משה טור פז: יושב ראש הוועדה, אני רוצה לשאול אותך כי אתה נמצא פה הרבה שנים, שאלה עקרונית ששאלתי כאן את החברים ואני לא בטוח שקיבלתי תשובה

משה טור פז:  האם הסיפור הזה של מעון נוסף הוא נורמה ותיקה בשלטון?      

משה גפני: השאלה הזו נשאלה אתמול ואני לא הולך לענות עליה עוד פעם

משה גפני:  היא נשאלה וקיבלה תשובה

חמד עמאר: שאלתי אותה

ולדימיר בליאק: התשובה היא לא

יצחק פינדרוס: התשובה היא כן

משה גפני: תבוא בישיבה, מקיימים דיון על זה

משה טור פז: אז הנה, אנשים היו פה ויש פה שתי תשובות

ולדימיר בליאק: התשובה היא לא

יצחק פינדרוס: התשובה היא כן

משה גפני: בסדר, הלאה

משה גפני:  אפשר לשאול כל הזמן עוד שאלות

ולדימיר בליאק: נאמר שלא היה תקדים

משה טור פז: לא היה תקדים?      

ולדימיר בליאק: לא היה תקדים

חמד עמאר: מה שלא היה תקדים זה בתים פרטיים - - -     

ולדימיר בליאק: שני בתים פרטיים, כן

חמד עמאר: בית פרטי ש – זה לא היה תקדים

משה טור פז: היה רשמי ובית

יצחק פינדרוס: לא היה שני בתים פרטיים, ועכשיו - - - בנט שלך - - -      

משה טור פז: בנט שלך, שלך, פינדרוס

יצחק פינדרוס: בנט שלך, לא שלי

משה טור פז: אתה הבאת את בנט לפוליטיקה

יצחק פינדרוס: בחיים לא

משה גפני: אני יכול לדעת מה קשור לדיון של היום אם פינדרוס הביא את בנט לפוליטיקה? מה זה קשור?      

ולדימיר בליאק: אתה יודע, יוסי, המיצגים אסורים פה

ינון אזולאי: הרב גפני, הם לא לקחו את הקרדיט מי הוציא אותו מהפוליטיקה, אז אנחנו ניקח את זה

ולדימיר בליאק: אני אוציא אותך

משה גפני: תודה רבה

משה גפני:  בבקשה, שלומית

שולמית אלוני: אז רק נבהיר שבנוסח ירדה התיבה 'למעט ההתאמות הנדרשות לסידורי האבטחה', הכוונה שזה עדיין נמצא כי זה במסגרת ההגדרה של הוצאות להשבחת המעון

שולמית אלוני:  אם הולכים להגדרה אז ההגדרה אומרת שזה הוצאות שכתוצאה מהם ערכם של הנכס, המחוברים או המיטלטלין עלה במידה העולה על הנדרש בנסיבות העניין למעט הוצאות האבטחה הנדרשות לפי הנחיות גורמי הביטחון

שולמית אלוני:  זה נשתל גם הנה

משה גפני: מאה אחוז

שולמית אלוני: אם תוכלו גם פה להתייחס להיבטים של תפעול ותחזוקה, יש שם התייחסות לתיקוני שברים, איטומים, חיזוקים, למשל מה המשמעות של חיזוקים

משה גפני: מה את רוצה הסבר על חיזוקי שברים?      

שולמית אלוני: לא יודעת, כאילו מה הכוונה

יוסף שגל: מה שכתוב זה מה שכתוב

יוסף שגל:  אם פתאום יש דליפה בגג או משהו כזה, יש גשמים, המרזב סתום, זה הדברים האלה שעושים, אין פה איזה משהו מיוחד

שולמית אלוני: לא, זה לא החלפה? מה המשמעות של חיזוקים?      

ולדימיר בליאק: כמה דליפות יש שם?      

יוסף שגל: לא יודע, אם תיקנו לו בית חדש הכול יהיה טוב

ולדימיר בליאק: שלא תזמינו ביום כיפור

יוסף שגל: עניתי, זה דברים קטנים, פה דליפה, פה שם, פה סתימה במרזב

יצחק פינדרוס: אתה מוטרד מיום כיפור?      

יוסף שגל: פה נופלת איזה בלטה, פה - - -      

חמד עמאר: לא, היא שאלה מה זה חיזוקים

משה טור פז: לפחות הוא לא מזמין חשמלאי

יוסף שגל: הגדר, נגיד של הביטחון או משהו חלודה

חמד עמאר: לא, אנחנו מדברים על הבית, אנחנו לא מדברים על הגדר

משה גפני: תודה, תודה, הבנו

משה גפני:  תודה

חמד עמאר: על הגדר אין בעיה, כל מה שקשור לביטחון זה משהו אחר, אנחנו מדברים עכשיו על תחזוקה של משהו - - -     

משה גפני: חמד, אני במקומם לא הייתי כותב את זה - - -      

חמד עמאר: תחזוקה משהו אחר ולחזק זה משהו אחר

משה גפני: אבל הם למען הזהירות כתבו את זה

יצחק פינדרוס: לא למען הזהירות, אלא כי יש אחר כך מישהו שמונע

יצחק פינדרוס:  אנחנו מיתממים, כולנו מדברים כאילו אנחנו באיזה שהוא גלובוס אחר

יצחק פינדרוס:  זה דיון של צביעות מתחילתו ועד סופו כבר יומיים

משה גפני: תמים תהיה, כתוב בתורה

משה גפני:  בסדר, אמנם זה עם ה' אלוקיך

משה טור פז: עם ה' אלוהיך

משה גפני: אני יודע, אני עצרתי, טור פז

ולדימיר בליאק: אבל תמים אתה לא

משה טור פז: זה כמו בית יעקב לכו ונלכה, בלי ואור ה'

יוסף שגל: אני ממשיך להקריא, אדוני?      

משה גפני: תודה

ינון אזולאי: הבטחת לפינדרוס לדבר דקה, פשוט הוא לא יכול והוא מתפרץ

ינון אזולאי:  תשחרר לו דקה ויש לו עוד עשר דקות בשקט

ולדימיר בליאק: יש לך שתי דקות

משה גפני: תודה רבה

משה גפני:  הלאה

שולמית אלוני: רק דבר אחרון

שולמית אלוני:  צריך להבהיר שוב, שגם פה ב-(א3) אתם מדברים בהוראה קבועה ביחס למעון הנוסף, בעצם יחולו הוראות סעיף קטן (א2)(2) שמתייחס לכוח האדם שעליו דיברנו

משה גפני: תודה רבה

משה גפני:  הלאה, סעיף (2)

יוסף שגל: ופה התיקון, רשמיים או ממלכתיים הנובעים מתפקידו של ראש הממשלה

משה גפני: רגע, בנוסח המקורי לא היה רשמיים, היה באירוח כללי, שאז זה היה יכול להתפרש לא נכון

משה גפני:  אתם עכשיו מוסיפים שמדובר על אירוח שהוא אירוח באירועים רשמיים, כפי שהקראת עכשיו

יוסף שגל: על פי הנחיות היועצת המשפטית של הוועדה, היא אמרה וקיבלנו את זה

ולדימיר בליאק: איך הסתדרנו בלי הסעיף הזה עד עכשיו?      

משה גפני: תשאל אותי, אני אענה לך

משה גפני:  מה השאלה?      

חמד עמאר: לא, בסדר, אם רשום רשמי, זה בסדר

שולמית אלוני: הסעיף הקיים היום, בסעיף 6א היום - - -     

משה גפני: יש בעיה

משה גפני:  לוולדימיר יש בעיה בגלל שהוא רצה שהנוסח הקודם יישאר כי אז היו לו כמה שאלות על משהו לא רשמי ולאן הולכת אשת ראש הממשלה והוצאנו לו את החלב מהפה

ולדימיר בליאק: לא, אין בעיה

ולדימיר בליאק:  אם אתה רוצה לשאול במקומי אני מקבל את זה

משה גפני: לא, למה צריך - - -      

ולדימיר בליאק: למה צריך? כי אני רוצה

משה גפני: אנחנו ביקשנו את התיקון

ולדימיר בליאק: זאת הסיבה

ולדימיר בליאק:  למה צריך? כי רציתי לשאול

ולדימיר בליאק:  זאת הסיבה היחידה

משה טור פז: מה זה ותיעוד שנוסף?      

משה גפני: אני מתנצל

משה גפני:  האמת היא שצדקתי, אבל אני מתנצל

ולדימיר בליאק: תודה

ינון אזולאי: אגב, אני לא כועס על ולדימיר, זו אופוזיציה לוחמת

משה גפני: כן, כן

ולדימיר בליאק: לפחות ינון מבין אותי כאן

ולדימיר בליאק:  ינון תמיד היה חבר

ינון אזולאי: הייתי במקום הזה

משה טור פז: יותר מחלק מהאופוזיציה שהייתה פה בממשלה הקודמת

יוסף שגל: אני אמשיך לקרוא

משה טור פז: למה צריך? מאיפה הסכום הזה?      

ולדימיר בליאק: מה זה כולל?      

יוסף שגל: רגע, דקה

יוסף שגל:  קודם כל הסכום הקודם הוא התחיל שנים אחורה וכל פעם הוא מוצמד מוצמד מוצמד

ולדימיר בליאק: ועכשיו זה 56,000 שקל, נכון?      

יוסף שגל: עכשיו 56, ביקשנו להגדיל

יוסף שגל:  מה מסתבר? המצב הכלכלי, כמו שאתה יודע, התספורת של ה-15 שקל נגמרה כבר מזמן, אתה הולך לספר, אתה הולך - - -     

ולדימיר בליאק: כן, כי עד עכשיו היא השתמשה בתספורת של ה-15 שקל

יוסף שגל: לא, אני אגיד לך - - -     

משה גפני: ולדימיר, אתה לא נותן לו לדבר

יוסף שגל: תן לי לענות עניינית, באמת עניינית

יוסף שגל:  אני אתן לך דוגמה - - -     

ולדימיר בליאק: לא, אבל אל תגיד לי 15 שקל

ולדימיר בליאק:  תכבד אותנו, בסדר?      

יוסף שגל: לא, היה, אמרתי

משה גפני: שלי, אני מבקש לא לענות לו

משה גפני:  אתה באמצע הדיבור והוא מפריע לך באמצע

יוסף שגל: אני מתנצל, אני לא מורגל

משה גפני: אני רוצה שיהיה כבוד, גם לחברי הכנסת וגם לאורחים של הוועדה

יוסף שגל: אני מתנצל, אני רגיל שאף פעם לא מפריעים לי, אז כנראה נתרגל למשהו אחר

יוסף שגל:  אני מנכ"ל, לא?      

משה טור פז: אתה לא במקום הנכון, כן

יוסף שגל: האמת שיוקר המחיה ויש גם עוד פעולות, למשל אחת הבעיות המרכזיות, אם ראש הממשלה צריך לעשות איזה משהו, לפני ריאיון, הוא לא הולך לספר, זה אבטחה, לסגור רחובות, מביאים את הספר אליו

יוסף שגל:  פעילות, או את זה שמאפר או מה שלא צריך, ברגע שאתה מביא את הבן אדם זה שלוש - - -     

ולדימיר בליאק: רגע, אבל מה זה כולל? לא ענית מה זה כולל

יוסף שגל: אז אמרתי לך, זה נקרא הוצאות אירוח, דמי ייצוג

יוסף שגל:  זו המילה, דמי ייצוג

יוסף שגל:  כשגריר בברזיל היה לי דמי ייצוג 2,000 שקל

יוסף שגל:  הייתי קונה בזה חולצה, קונה כל מיני דברים

משה טור פז: אבל גם לאשתך? זה גם לבני זוג?      

יוסף שגל: כן, זה דמי ייצוג

ולדימיר בליאק: אוקיי

ולדימיר בליאק:  איך הגעתם ל-80?      

יוסף שגל: אז אני אסביר

יוסף שגל:  קודם כל זה יוצא בערך 2,000 שקל לחודש בחשבון מצטבר, והבעיה שזה לא דבר רגיל - - -     

ולדימיר בליאק: לא, היו פה גרסאות פה בבוקר, כן

יוסף שגל: אני רק אסביר את המילה

יוסף שגל:  אם עכשיו רוצים נניח איפור, אז הספר עוזב את המספרה שלו, או המאפר, בא אליך, מחכה בביטחון, פעולה קטנה של שעה או חצי שעה הופכת לשלוש שעות בגלל התפקיד ואת זה צריך לשלם, אף אחד לא בא בהתנדבות

יוסף שגל:  אין פה איזה משהו חריג

יוסף שגל:  ואמרנו גם, ב-1 במרץ נקרא את כל הדברים

ולדימיר בליאק: קודם כל סוף סוף בוועדה הזאת מתעסקים ביוקר המחיה, אני מברך על כך

משה גפני: יאללה

משה גפני:  פינדרוס, תגיד לי, אני צריך להתעצבן או לא על מה שהוא אמר עכשיו?      

יוסף שגל: אני ממשיך לקרוא, אדוני?      

משה טור פז: האמת שזה היה שנון, אני חייב להודות

יצחק פינדרוס: כל הדיון הזה זה דיון של צביעות מתחילתו ועד סופו

ולדימיר בליאק: לא, סוף סוף אנחנו פותרים כאן בעיות של יוקר המחיה

ולדימיר בליאק:  סוף סוף יהיה פה זוג שיוקר המחיה בשבילו יהפוך לבעיה קטנה יותר

משה גפני: תודה רבה

יוסף שגל: אני ממשיך

ולדימיר בליאק: רגע, מה זה אומר?      

יוסף שגל: דקה

יוסף שגל:  אני אגמור לקרוא, נענה על הכול ונגמור עם זה

משה טור פז: מה זה?      

משה גפני: פה תסביר

משה גפני:  לפני סעיף 3 תסביר מה זה

יוסף שגל: נוצר צורך של 7/24 לפתור בעיות כמו פניות, התנהלות שבדרך כלל לא הייתה רגילה, הפגנות, פניות, אנשים שבאים, מישהו שצריך - - -     

ולדימיר בליאק: איך מזכירה קשורה להפגנות?      

יוסף שגל: אני אסביר לך

יוסף שגל:  כשמישהו בא אליך או בבית או במשרד שלך מישהו צריך לקבל אותו, אתה לא יוצא לכל אחד: כן, מה אתה רוצה? עונים לפניות

ולדימיר בליאק: ושתי מזכירות לא מספיק?      

יוסף שגל: לא מספיק

חוה אתי עטייה: זה עולה יותר זול ממיקור חוץ, דרך אגב

יוסף שגל: א', זה לא מספיק, המסקנה שלי הייתה - - -     

ולדימיר בליאק: אז אנחנו בעצם חוסכים כאן כסף, זה מה שאת אומרת

יוסף שגל: אני אענה לך ואחרי זה תגיב

יוסף שגל:  אני סברתי, בנסיבות שיש ובעומס הקיים, שכל המשרדים, המשרד של ראש הממשלה והמשרד שלי, מתעסקים בדברים שהם לא קשורים אליי באופן ישיר, פונה בן אדם, אומר ככה, מקבלים אותו, עונים לו למכתבים

יוסף שגל:  יש בשנה 10,000 מכתבים - - -     

משה טור פז: וזה קורה במעון הרשמי?      

יוסף שגל: בחלק קורה

משה טור פז: למה לא במשרד? לא, אני לא מבין, למה לא במשרד?     

יוסף שגל: כי אי אפשר ל - - -      

חמד עמאר: לא, אני כאן לא מקבל את מה שהוא אומר

חמד עמאר:  מגיעים למעון הרשמי של ראש הממשלה אנשים עם פניות?      

יוסף שגל: כן, כן

יוסף שגל:  כאלה עם רישיון וכאלה בלי רישיון

ולדימיר בליאק: רגע, כמה זה עולה? מה העלות של מזכירה?      

יוסף שגל: לא יודע, מה שנציב שירות המדינה יקבע זה מה שיהיה

יוסף שגל:  אני משכנע אותו - - -     

ולדימיר בליאק: אפשר לקבל פה מספר אחד, אדוני?      

יוסף שגל: לא יודע, כמה עולה מזכירה? 7,000? כמה?      

ולדימיר בליאק: לא, לא, לא, עלות

חוה אתי עטייה: איזה קטנוני

יוסף שגל: אז אני מסביר לך, עלות של מזכירה במשרד זה בערך החשבון, מה שנציב שירות המדינה מאשר

חמד עמאר: אם במשרד ראש הממשלה אנשים פרטיים, מקבלים אותם במשרד ראש הממשלה - - -      

ולדימיר בליאק: כלומר אתם לא יודעים מה העלות

יוסף שגל: אמרתי לך, 7,000

ולדימיר בליאק: אתה בתור מנכ"ל משרד ראש הממשלה לא יודע מה העלות של מזכירה

יוסף שגל: אני אומר לך, אמרתי לך שיש עלות - - -     

חמד עמאר: יש קבלת קהל במעון ראש הממשלה?      

קריאה: מה זה רלוונטי, בליאק?      

חמד עמאר: זה מה שאתם אומרים

יוסף שגל: אני צריך לדעת מה הסכום שמשלמים למזכירה?      

חמד עמאר: יש קבלת קהל במעון ראש הממשלה?      

משה טור פז: זה נשמע לכם הגיוני, ארבע מזכירות במעון הרשמי? זה הזיה

ולדימיר בליאק: כמה זה יעלה למשלם המיסים?      

חמד עמאר: יש קבלת קהל במעון ראש הממשלה?      

משה טור פז: ארבע מזכירות?      

משה גפני: תודה, חמד

משה גפני:  אנחנו שמענו את ההסבר

ולדימיר בליאק: לא, כמה זה יעלה?      

משה גפני: אז הוא אמר, כמה שיקבע נציב שירות המדינה

ולדימיר בליאק: כמה שצריך, נכון?     

משה גפני: אני רוצה רק לדעת מה זה שירותי הסעה

שולמית אלוני: התיקון בפסקה (2) - - -     

ולדימיר בליאק: למה אתם לא אומרים מספר אחד? זה משגע אותי, באמת

משה גפני: אני מבקש לא לענות

משה גפני:  מי שחושב שזה לא הסבר נכון שיצביע נגד

ולדימיר בליאק: אנחנו ועדת כספים - - -      

משה גפני: אנחנו ועדת כספים, אפשר להצביע נגד

ולדימיר בליאק: ובאמת לא מעניין אתכם כמה זה יעלה למשלם המיסים?      

משה גפני: מאוד מעניין, מאוד מאוד

ולדימיר בליאק: באמת?      

משה גפני: מאוד והוא ענה

ולדימיר בליאק: אתם כאלה מנותקים שזה לא מעניין אתכם?      

משה גפני: אנחנו מנותקים, מאה אחוז

חמד עמאר: גפני, באמת אתה מאמין שיש קבלת קהל במעון ראש הממשלה?      

משה גפני: הכול בסדר

משה טור פז: אתה יודע, גפני, מכל הסעיפים פה ה-45,000 ל-80 וארבע מזכירות לרעיית ראש הממשלה במעון? הכי הזוי

משה גפני: אבל אמרת, אתה לא צריך לחזור על זה, תצביע נגד

ולדימיר בליאק: ארבע מזכירות? על מה?      

משה גפני: אם יורידו את זה לשתי מזכירות אתה מצביע בעד?      

משה טור פז: תנסה, נראה אותך

משה גפני: כן, מאה אחוז, בסדר

ולדימיר בליאק: ואף אחד לא יודע כמה זה יעלה

יצחק פינדרוס: ארבע מזכירות, ארבע מזכירות

יצחק פינדרוס:  מי פה חי על פחות משלושה עוזרים?      

משה גפני: מה זה שירותי הסעה?      

שולמית אלוני: בעצם בפסקה (2) יש תיקון של סעיף קטן (ב)(1), ההתייחסות ל'באופן קובע ושוטף' מתייחס להוראה שאומרת שהמדינה תעמיד לרשות מעון ראש הממשלה בירושלים שירותים נוספים אלה, פסקה (1) מתייחסת לשירותי הסעה

שולמית אלוני:  עכשיו מבקשים להוסיף באופן קבוע ושוטף, לא התייחסתם למה נדרשת התוספת הזאת

דרורית שטיינמץ: הפעילות בין המעון למשרד היא פעילות רציפה, זה כל היום

דרורית שטיינמץ:  ראש הממשלה באשר הוא, 24/7, הוא במסגרת התפקיד שלו ואנחנו נדרשים כל היום לתת מענה כזה או אחר להעברת וניוד של חומרים, צרכים, ולכן אנחנו צריכים סוג של שינוע

דרורית שטיינמץ:  להגיד שיש איזה שהוא עובד שכל פעם אנחנו מקפיצים אותו לצורך, לפעמים הוא לא זמין לנו בשעות מאוחרות, או בשעות כאלה ואחרות, לכן אנחנו רק מתקנים כדי לחדד את העניין הזה שהשירותים האלה יינתנו בצורה רציפה ושוטפת

שולמית אלוני: התיקון כאן לגבי כוח האדם הוא שהוא תוספתי ביחס להוראה הכללית שביקשתם לקבוע ב-(א2)(2)?      

דרורית שטיינמץ: נכון

דרורית שטיינמץ:  ההחלטה המקורית קובעת שיינתנו שירותי משרד במעון ראש הממשלה

שולמית אלוני: שזה המעון הרשמי בלבד, נכון?      

דרורית שטיינמץ: שהוא המעון הרשמי בלבד, בדיוק

שולמית אלוני: אז כוח האדם הזה נשאר במעון הרשמי בלבד?      

דרורית שטיינמץ: נכון מאוד

משה גפני: תודה

משה גפני:  סעיף 3

משה גפני:  רק רגע, אם מישהו רוצה לדעת ויש בעיות ורוצים להצביע נגד, בעוד עשר דקות אני מצביע

ולדימיר בליאק: אנחנו רוצים להתייחס גם לפני ההצבעה, שתי דקות, לא יותר

משה גפני: בסדר

יוסף שגל: אני מסיים לקרוא

משה גפני: אוקיי

משה גפני:  התייחסות שתי דקות

משה טור פז: אני רוצה להתייחס

משה טור פז:  אדוני יושב הראש, אתה יודע, אני לא מגיע הרבה לוועדת כספים, בדרך כלל זה בענייני חינוך

משה גפני: למה?      

משה טור פז: כי אני תמיד יושב בוועדת חינוך ובחוץ וביטחון, אלה הוועדות שלו

משה טור פז:  אבל באמת הדיון הזה הוא בעיניי דיון בין הזוי לבין עצוב

משה טור פז:  הזוי כי בלילה ירו שבע רקטות על עוטף עזה ויש דיון עכשיו, דרך אגב, בוועדת חוץ וביטחון בנושא אחר, ואנחנו דנים פה בתקציב מעונות ראש הממשלה

משה גפני: אני רק רוצה להגיד לך, היות שאתה חבר כנסת חדש יחסית, יחסית אליי - - -     

משה טור פז: יחסית אליך כולם חדשים

ולדימיר בליאק: כולנו ביחד חדשים ביחס אליך

משה טור פז: כולם, כל השורה הזו, אפילו מלביצקי שלא פה לא מגיע לפז"מ שלך

משה גפני: אני רק רוצה להגיד לך, חבר הכנסת טור פז, בבניין הזה דנים בו זמנית, היום זה דווקא לא כל כך, אבל דנים בו זמנית על נושאים שונים לחלוטין שלפעמים בן אדם שמגיע מהחלל החיצון אומר: מה דנים בוועדה הזאת על דבר כזה כששם יש כאלה בעיות? אנחנו צריכים לדון על הכול, ועדת הכספים, כמו כל הכנסת דנה על הכול

משה גפני:  היא גם דנה על מעון ראש הממשלה

משה גפני:  אנחנו מאוד הצטערנו על זה שבקדנציה הקודמת הוועדה כאן לא דנה על המעון של ראש הממשלה

יצחק פינדרוס: משהו מוזר קרה

משה גפני: ואנחנו קראנו בעיתונים שהשקיעו 50 מיליון שקל ברעננה בלב שכונת מגורים והתפלאנו, הרי אנחנו ועדת כספים, למה לא דנו על זה? ופה מגיעים, אתה יודע, אני מאוד משבח את זה - - -      

יצחק פינדרוס: על 80,000 שקל, 20,000 שקל

משה גפני: מגיעים לפה ומדברים על שברים בקירות, שאני לא הייתי מכניס את זה

משה גפני:  מה צריך להכניס את זה? יש מעון, צריך לתקן אותו כשיש שברים

משה גפני:  אבל זה אמרתי בהערת אגב, הייתי צריך להגיד לך את זה בארבע עיניים, אני מתנצל

משה טור פז: אז אני חוזר לדבריי

משה טור פז:  דרך אגב, אני חושב, כפי שאמרת, עצם הדיון בוועדת הכספים הוא דיון ראוי וזה שאנחנו דנים באגדה של 50 מיליון או 100 מיליון או 150 מיליון על סמך כתבה בעיתון זה נחמד, זה שפה מוצגים סכומים ואיפה שהם לא מוצגים אז - - -     

בועז ביסמוט: - - - 50 מיליון, לא אגדה

משה טור פז: כן, כי אמרו את זה ב'ישראל היום' אז זה בטח נכון

חנוך דב מילביצקי: כמו ברווזים שתקתם

בועז ביסמוט: אילה חסון עדיין לא עובדת ב'ישראל היום', אני קורא שהיא אולי בתאגיד, לא 'ישראל היום'

חנוך דב מילביצקי: עשרות מיליונים מתקציב המדינה, כמו ברווזים שתקתם

משה גפני: אנחנו גם מקדמים דברים שעלו בוועדה - - -      

בועז ביסמוט: אתה יודע מה, עזוב מעון, בוא נדבר על וולט, שם בנט הודה

משה טור פז: אז בוא נזכיר שהיה פה ראש ממשלה רק שישה חודשים - - -      

משה גפני: תנו לו להשלים

משה גפני:  אני עוד מעט מצביע

משה טור פז: היה פה ראש ממשלה רק שישה חודשים שישן בדירת מאבטחים כדי לא להטריח את הציבור, אבל תראה, באמת אני אומר, אני חושב שזה שאנחנו היום - - -      

חנוך דב מילביצקי: כן, מה אשתו עשתה עם הספרים?      

משה גפני: אתה לא תורם לעניין

בועז ביסמוט: אבל צבועים הם, אי אפשר לשמוע

משה טור פז: כן, ברור

ולדימיר בליאק: אתה יכול לצאת

בועז ביסמוט: למה שאני אצא?      

חנוך דב מילביצקי: זה ההבדל, אתם כבר לא בשלטון

יצחק פינדרוס: הוא מעדיף שהצבועים ייצאו

חנוך דב מילביצקי: אתם כבר לא בשלטון, זה בדיוק העניין

חנוך דב מילביצקי:  תפנימו

משה גפני: תודה

משה טור פז: כמו שאמרת, יו"ר ועדת הכספים, זה מן הראוי שהוועדה תדון וגם מן הראוי שהיא תדון גם בדין פרוטה וגם בדין מאה

משה טור פז:  אנחנו נוגעים היום בפרוטות, אבל בפרוטות שבהחלט צריכות להטריד את הציבור

משה טור פז:  אני חושב שהיות שאין מעמד רשמי במדינת ישראל, ואולי מן הראוי שיהיה, אבל אין היום מעמד רשמי בחוק לבת הזוג של ראש ממשלה, אני חושב שהעובדה שאנחנו פה מממנים, לא מממנים, מגדילים, מכפילים כמעט חלק מהסעיפים, מכפילים את כוח האדם, היא דבר לא ראוי ולכן אני אצביע נגד

משה גפני: תודה

משה גפני:  בבקשה, ולדימיר

משה גפני:  חמד, אתה ביקשת גם?      

ינון אזולאי: אני הייתי בטוח שטור פז הולך להצביע בעד

ולדימיר בליאק: אני מאוד מעריך את אנשי משרד ראש הממשלה שהשקיעו פה שעות רבות

ולדימיר בליאק:  אני שאלתי אתכם אתמול - - -     

משה גפני: זה יפה, אתה יודע, זה נחמד

ולדימיר בליאק: אני שאלתי כמה זה יעלה למשלם המיסים, אמרתם לי כנראה שפחות

ולדימיר בליאק:  אז קודם כל כנראה שלא, אבל תחשבו על המצב, עוד עשרה ימים מגיע לכאן שר האוצר ומציג את תקציב המדינה לשנים 2024-2023 ואנחנו שואלים אותו כחברי כנסת: אדוני שר האוצר, מה יהיה תקציב המדינה לשנת 2023? הוא יגיד לנו: - -      

משה טור פז: כנראה שפחות

ולדימיר בליאק: - - לא יודע, כנראה שיותר

ולדימיר בליאק:  אנחנו נגיד לו: אוקיי, בסדר, מצביעים

ולדימיר בליאק:  אז כנראה שפחות, חברים, זאת לא תשובה, בטח לא בוועדת כספים

ולדימיר בליאק:       לא אוהבים לקשור, אבל אני חייב להגיד שבחודשיים האחרונים מאז שהממשלה הזאת קמה, החשמל עלה, המים עלו, הריבית עלתה פעמיים, מחירי מוצרי המזון ממשיכים לזנק, מחירי המעונות, שאני יודע שזה מאוד קרוב לליבך, אדוני, כנראה יעלה ב-480 שקל בחודש

משה טור פז: מעונות ראש הממשלה אתה מתכוון

ולדימיר בליאק: ואחרי כל זה, זה מה שאתם בוחרים להביא לוועדת הכספים? עוד מאות אלפי שקלים למשפחת נתניהו

ולדימיר בליאק:  אני חייב להגיד לכם, המשפחה של ראש הממשלה לשעבר, יאיר לפיד, מונה שני אנשים, המשפחה הסתדרה היטב בדירה של שני חדרים במתחם בלפור, הדירה שהפכה עכשיו לחדר איפור

ולדימיר בליאק:  המשפחה של ראש הממשלה לשעבר לפיד לא ביקשה אגורה אחת של החזר הוצאות על הבית בתל אביב וכמובן הילדים של ראש הממשלה לשעבר יאיר לפיד לא קיבלו אבטחה ולא קיבלו רכבים

ולדימיר בליאק:       אני באמת שואל אתכם, למה צריך לממן שני בתים? למה מזיזים את היועצת המשפטית של משרד ראש הממשלה? למה צריך עוד שתי מזכירות? עוד כסף ועוד כסף, ואחרי שהיה תיק פלילי של מעונות ואחרי הביקורת החריפה של מבקר המדינה

ולדימיר בליאק:  אני יודע שלא אכפת לכם, אבל אתם מצפצפים פה על מינהל תקין, אתם רומסים פה כל דבר, אתם באמת עושים פה הצגה שהיא מביכה ומנותקת

ולדימיר בליאק:  ברור שאני אצביע נגד, אבל אני פשוט, גם אתמול וגם היום, אני מתבייש בוועדת הכספים

ולדימיר בליאק:  תודה רבה

משה גפני: תודה רבה

משה גפני:  חמד, בבקשה

משה גפני:  רק המילה 'מינהל תקין' לא התאימה לפה מכיוון שאני לא זוכר דיון כזה על מעון ראש הממשלה אי פעם בוועדת הכספים

ולדימיר בליאק: זכותך

משה גפני: מעולם לא היה דבר כזה

משה גפני:  פעם ראשונה שאנחנו נכנסים לפירוט כזה, אז 'מינהל תקין' לא מתאים פה

משה גפני:  אתה יכול להגיד שיש פה מדי הרבה כסף, אני חושב שיש פחות ממה שהיה קודם, אבל בסדר

ולדימיר בליאק: אנחנו חלוקים, אדוני

משה גפני: מאה אחוז, אנחנו נהיה חלוקים כנראה גם בהצבעה

ולדימיר בליאק: לא בטוח, אני עדיין בונה עליך

משה טור פז: יכול להיות שתצביע איתנו

משה גפני: אתה הבנת באיזה מצב אני נמצא, פינדרוס? אחרי זה באים בטענות שאני הולך עם השמאל, הוא בונה עליי

משה טור פז: תשמע, אנחנו עדיין יותר קלים לך מפינדרוס

ולדימיר בליאק: אני לא שמאל, אני מפלגת מרכז

משה טור פז: עדיין יותר קל לך איתנו מאשר איתו

ולדימיר בליאק: אני גם לא ישראל ביתנו, שים לב

משה גפני: תודה

משה גפני:  עכשיו חמד

חמד עמאר: היושב ראש, אתה יושב ראש ותיק, אתה יותר מפעם שומע אותך, אתה מדבר על 50 מיליון על השיפוץ אצל בנט

חמד עמאר:  אתה כיושב ראש כל הסמכויות אצלך לכנס את הוועדה שלך כמה שאתה רוצה ואני חושב שסגן החשב הכללי יושב כאן, תביא את החשב הכללי, תביא את אגף התקציבים, תושיב אותם כאן ובואו נקיים דיון בדיוק על הנושא הזה

יצחק פינדרוס: רעיון מצוין

משה טור פז: זה כמו עם ה-54 מיליארד

יצחק פינדרוס: אני חושב שחייבים לאמץ את זה בשתי ידיים

משה טור פז: זה כמו שאמרתם 53 מיליארד לערבים ואז ביבי גילה לכם שזה רק שניים

יצחק פינדרוס: אדוני היושב ראש, אני מציע שיהיה פה דיון ויביאו פה דיווח מדויק על ההוצאות

ינון אזולאי: חמד, אני באמת הסתכלתי עליך קצת יותר, אבל תשמע, כנראה שאתה קצת יותר

יצחק פינדרוס: חמד, חבל על הזמן, אתה חותם איתי על בקשה של שליש חברי הוועדה? אני יוזם דיון, אתה חותם איתי?      

ינון אזולאי: ואז ולדימיר היה שואל אותי: למה גם החשב הכללי וגם הסגן פה? למה?      

חמד עמאר: אני זוכר את ה-50 מיליארד למנסור עבאס - - -     

יצחק פינדרוס: אני מוציא פנייה ליושב ראש הוועדה, שליש מחברי הוועדה, לעשות דיון

חמד עמאר: כל הזמן בום בום 50 מיליארד, עכשיו כל הזמן 50 מיליון

משה טור פז: ואז ביבי גילה לכם שזה שניים

יצחק פינדרוס: לא, אתה צודק, זה היה 47

יצחק פינדרוס: 5, אנחנו נעשה פה דיון יותר מדויק

משה גפני: רבותיי, די

משה גפני:  חמד

חמד עמאר: אין אחד כאן, אני חושב, לא קואליציה ולא אופוזיציה, שיש לו טענות שיהיה מעון רשמי לראש הממשלה, להיפך, כולנו רוצים מעון רשמי לראש הממשלה, ומעון, כמו שאמרתי קודם, הכי טוב שיש, אבל להפוך את הבית שלו למעון רשמי וגם הבית הנוסף כמעון רשמי, זה כבר אני לא מאמין שהיה במדינת ישראל וזה כבר עובר כל גבול

אליהו (אלי) רביבו: חמד, השתדלתי לא לגזול זמן, אבל אתה יודע שאתה אומר דברים שהם מנותקים מהמציאות

אליהו (אלי) רביבו:  הפרוטוקול חייב לרשום את זה

חמד עמאר: זכותו לגור וללכת בסוף השבוע לבית הפרטי שלו, זכותו, אבל להביא את זה בחקיקה כאן - -      

חנוך דב מילביצקי: השאלה אם מיארה תאשר לו

חמד עמאר: - - ובאישור של ועדת הכספים, גם חיזוק, והמנכ"ל יקבע את הכול ואנחנו לא יכולים לקבל סכום, אני חושב שלעשות אומדן כמה זה אמור לעלות לנו פחות מ-1

חמד עמאר: 6 מיליון

חמד עמאר:  אני חושב שזה לא מכבד את הוועדה

חמד עמאר:  אדוני המנכ"ל, אני מאוד מכבד אותך וגם החשבת שמגיעה ממשרד ראש הממשלה, הייתם צריכים לבוא אלינו כאן – מה התפקיד שלך?      

דרורית שטיינמץ: תקציבים

חמד עמאר: אני מאוד מכבד אתכם, להגיע לכאן עם סכום שאנחנו צריכים להצביע עליו, אפילו אם זה סכום לא מדויק, שיהיה אומדן, כמה זה אמור לעלות לנו כמשלמי מיסים במדינת ישראל החזקת שני הבתים, הפיכת שני הבתים למעונות רשמיים

חמד עמאר:  אני חושב שזה היה מן ראוי לוועדה לקבל את זה

חמד עמאר:  בנושא הזה גם שלחתי מכתב ליועצת המשפטית, האם אנחנו יכולים להצביע על משהו שאנחנו לא יודעים מה הסכום

שולמית אלוני: הם אומרים שעדיין אין להם

חמד עמאר: לא נעשה אומדן עד עכשיו?     

משה גפני: היא ענתה

שולמית אלוני: היא אמרה שהם פועלים במצב שלא היה - - -      

יוסף שגל: בחודש האחרון זה היה 19,000

יוסף שגל:  זה מה שאני יודע

ולדימיר בליאק: אתם מכניסים את זה לתקציב המדינה עכשיו?      

חמד עמאר: דבר נוסף, כשאני שומע ממנכ"ל משרד ראש הממשלה שאנשים פרטיים מגיעים למעון ראש הממשלה לפניות, את זה אני לא שמעתי אף פעם, שאנשים מגיעים ויש קבלת קהל במעונו הרשמי של ראש הממשלה

ינון אזולאי: אתה לא מקבל קהל בבית שלך?      

חמד עמאר: מעון ראש ממשלה מקבל קהל?      

משה גפני: חמד, תודה רבה

משה גפני:  אמר מנכ"ל משרד ראש הממשלה עכשיו שבחודש האחרון ההוצאות היו 19,000 שקל, נכון?      

אבישי ברוורמן: כן

יוסף שגל: מכניסתו עד היום 19,000 שקל, תעשה מכפלות, תראה לאן תגיע

יוסף שגל:  כל הדברים האלה שדיברנו, כרגע זה - - -      

משה גפני: תודה

משה גפני:  זה עולה 19,000 שקל

משה גפני:  ינון אזולאי

ינון אזולאי: אדוני היושב ראש, אתה ביקשת ממני להמתין עם הדיבור, לכן לא דיברתי, מה שלא אופייני לי

משה גפני: נכון

ינון אזולאי: אמר ולדימיר, שאני אמרתי שאני מעריך אותו כאופוזיציה כי אני יודע מה זה אופוזיציה לוחמת, אבל, ולדימיר, בוא נדייק - - -     

ולדימיר בליאק: תן מילה טובה

ינון אזולאי: הנה אמרתי לך, אופוזיציה לוחמת

ינון אזולאי:  לא בדיוק, יש לכם עוד מה ללמוד

ולדימיר בליאק: לא, בסדר, אני לומד כל הזמן

ינון אזולאי: אבל אני אגיד לך, ולדימיר, אני זוכר, וישבתי פה בוועדת כספים, בימי חמישי הייתי מתחנן שלא תעשו לנו דיון בימי חמישי וראשון והייתם עושים דיונים

ולדימיר בליאק: בנושאים כאלה?      

ינון אזולאי: וגם על מעון ראש הממשלה עשיתם דיון ביום חמישי

ינון אזולאי:  לא? לא עשיתם?      

ולדימיר בליאק: לא

ינון אזולאי: נכון, אתה צודק, כי לא הבאתם את העניין של בנט כשביקשנו מכם, עשיתם מאיתנו צחוק

ולדימיר בליאק: על נושא כזה? באמת, ינון, בחייך

ינון אזולאי: לא רציתם לעשות בכלל

ינון אזולאי:  זו הצביעות, שלא עשיתם בכלל כשביקשנו

חמד עמאר: אף אחד לא מתלונן, אני חבר כנסת, אני אעבוד בראשון, שני, שלישי, רביעי, חמישי וגם שישי שבת

חמד עמאר:  אין לנו בעיה

ינון אזולאי: אבל אני אגיד לך יותר מזה, קודם כל היו בימי חמישי דיונים, על ימין ועל שמאל - - -     

חמד עמאר: אין בעיה

ינון אזולאי: דיונים על בית ראש הממשלה, התחננו לדיון, לא הבאתם אותו

חמד עמאר: לא, להיפך, אני רוצה שיתקיים דיון

ינון אזולאי: אגב, חמד, היה פה יושב ראש מהמפלגה שלך, אלכס קושניר, שהוא פעם אחר פעם קיבל הוראות ברורות לא להביא לדיון את בית ראש הממשלה ואני יודע את זה באופן אישי ואני עומד מאחורי כל דבר שלי

ינון אזולאי:  אנחנו לא דיברנו על ה-50 מיליון שזרקתם שם בלי אישור של תכנון ובנייה - - -     

ולדימיר בליאק: איזה 50 מיליון?      

ינון אזולאי: חבר'ה, תעשו לי טובה

ינון אזולאי:  לא דיברנו על כל משלוחי המנות שהיו שם

ינון אזולאי:  ועכשיו לגבי יאיר לפיד

ינון אזולאי:  אמרת יאיר לפיד, אתה יודע מה? אתה צודק, הוא לא ביקש כלום

ינון אזולאי:  זה היה חוצפה אם הוא היה מבקש כראש ממשלת מעבר כשהוא יודע שהוא לא עובר אחר כך, זה חוצפה בכלל שאתם חושבים על זה

ינון אזולאי:  הוא ראש ממשלת מעבר, אתם נורמליים? גם על זה אתם חושבים שמגיע לו משהו?      

אחמד טיבי: אבל, ינון, הוא לא ביקש

משה טור פז: אבל הוא לא ביקש

ינון אזולאי: אני לא מבין איך הוא לא נשאר בתל אביב בכלל

ולדימיר בליאק: אבל אין מעמד כזה, ראש ממשלת מעבר

ולדימיר בליאק:  אין כזה דבר

ינון אזולאי: אחמד, הוא מתגאה בזה שהוא לא ביקש

ינון אזולאי:  אין מה להתגאות, ראש ממשלת מעבר להתגאות?      

ולדימיר בליאק: אני יודע שנושא המעונות הוא קרוב אליך, ינון, אין לך מילה להגיד על העלאת מחירי המעונות?      

ינון אזולאי: אתה משגע אותי

ינון אזולאי:  אתה רוצה לדבר על המחיר של החשמל שאמרתם שזה עכשיו עלה?      

ולדימיר בליאק: כן, כן

ינון אזולאי: החשמל עלה בתקופתכם

ולדימיר בליאק: כן, אין לך מה להגיד? עכשיו אתה שותק פתאום?      

ינון אזולאי: החשמל עלה בתקופתכם, על מה אתם מדברים בכלל?      

משה גפני: ולדימיר, ולדימיר, אתה רוצה שאני אקרא פעם שלישית?      

ינון אזולאי: אצלנו עוד הורידו את מחירי החשמל, אצלכם העלו את מחירי החשמל

משה גפני: אל תפנה אליו, מיותר

משה גפני:  תודה

ינון אזולאי: אני סיימתי

משה גפני: אני רוצה גם לתת לפינדרוס, אני לא נתתי לו לדבר

בועז ביסמוט: וגם לי, חצי משפט

משה גפני: אבל לפני זה צחי

משה גפני:  חבר הכנסת – צחי ברוורמן

בועז ביסמוט: עדיין לא

ולדימיר בליאק: לא, היה יכול להיות חבר כנסת

בועז ביסמוט: נכון

בועז ביסמוט:  אגב, ביש עתיד מספיק לבוא להגיד למישהו: אתה ח"כ, אז הוא ח"כ

ולדימיר בליאק: בוא, ישבת באולפן טלוויזיה וניהלת קמפיין, אדוני

בועז ביסמוט: מה לעשות, הציבור אוהב ימניים

ינון אזולאי: אז מה, גם יאיר לפיד היה בטלוויזיה וניהל קמפיין

בועז ביסמוט: הציבור אוהב ימניים

חנוך דב מילביצקי: היה איזה אחד בכל הערוצים שלכם

ינון אזולאי: יאיר לפיד מקמפיין הגיע לממשלה

ולדימיר בליאק: אני מאוד נהניתי לשמוע אותך

ולדימיר בליאק:  לא הסכמתי עם אף מילה, אבל לסגנון אני מתחבר

בועז ביסמוט: הכול בסדר, הערה לגיטימית וטובה

משה גפני: צחי, בבקשה

אבישי ברוורמן: אני רוצה להעיר לגבי המעון הפרטי שכל כך עלה פה לכותרות

אבישי ברוורמן:  לא המצאנו את הגלגל, פשוט לקחנו דגם שקיים כיום במעון נשיא המדינה בתל אביב והעתקנו אותו למעון ראש הממשלה

אבישי ברוורמן:  שום דבר לא המצאנו, לא יותר ולא פחות, אז אנא

בועז ביסמוט: והנשיא אדם הגון מאוד, אינסטיטוציה חשובה

משה גפני: תודה רבה

משה גפני:  חבר הכנסת פינדרוס

יצחק פינדרוס: אָכְלָה וּמָחֲתָה פִיהָ וְאָמְרָה לֹא־פָעַלְתִּי אָוֶן

משה גפני: רגע, שיידעו שאתה מדבר על פסוק בנביא

חנוך דב מילביצקי: ברור, קצת קרדיט

יצחק פינדרוס: הצביעות כאן יומיים היא צביעות בלתי נסבלת

יצחק פינדרוס:  בלתי נסבלת, אדוני היושב ראש

יצחק פינדרוס:  ביקשת ממני אתמול לא להגיע לדיון בבוקר, הגעתי מאוחר, אבל זה פשוט מופע של צביעות

יצחק פינדרוס:  לראש הממשלה מ-1982 יש מעון רשמי בירושלים ובית פרטי והכול התנהל על מי מנוחות

יצחק פינדרוס:  לא הייתה יועצת משפטית במשרד ראש הממשלה שכל הזמן שאלה שאלות על כל מגבת והכול התנהל על מי מנוחות

יצחק פינדרוס:  יתרה מזו, שנה וחצי לא התנהל פה דיון אף פעם על תקציב ראש הממשלה

חמד עמאר: הכול בגלל יועצת משפטית אנחנו מביאים את זה לכאן?      

יצחק פינדרוס: לא התנהל פה דיון

יצחק פינדרוס:  אני מתעלם כי אני יודע שאני מדבר עם מערכת צבועה לחלוטין

יצחק פינדרוס:  לא הביאו לוועדת הכספים מעולם דיון, וגם לא הייתה יועצת משפטית שעצרה שום דבר ובגלל זה לא הביאו את זה לדיון

יצחק פינדרוס:  באים היום ומביאים לדיון פתוח, נורמלי, עוול שנעשה, שפעם ראשונה בהיסטוריה לא היה לראש הממשלה מעון בירושלים

יצחק פינדרוס:       זה דבר שלא היה מעולם בעבר, כיבדנו את עיר הבירה שלנו

יצחק פינדרוס:  ופתאום זה הפך להיות לשני מעונות פרטיים, למה? מי דאג בגלל צרכים פרטיים, ואף אחד לא תקף אותו, ואחרי זה אתם שואלים על רעיית ראש הממשלה, בגלל רעיית ראש ממשלה מסוים, ואני לא רוצה להגיד שמות כי אני לא מאמין בהכנסת בני משפחה לעניין הזה, לא היה מעון רשמי בירושלים

יצחק פינדרוס:  אז היום אתם הפכתם את רעיית ראש הממשלה לאובייקט פוליטי, תוקפים אותה כל הזמן ואחרי זה שואלים: אבל מה אתם רוצים? היא לא בתפקיד רשמי

ולדימיר בליאק: היא הפכה את עצמה לאובייקט פוליטי

יצחק פינדרוס: אתם הפכתם אותה לתפקיד רשמי

ולדימיר בליאק: אז למה אנחנו מממנים אותה? היא לא בתפקיד רשמי, המדינה לא צריכה לשלם את זה

יצחק פינדרוס: מופע הצביעות הזה

יצחק פינדרוס:  צריך לומר את האמת לאזרחי ישראל, אותנו מעניין הרבה יותר דברים אחרים - -      

ולדימיר בליאק: מה זה לנו? מה זה לנו? זה כל מה שמעניין אתכם

ולדימיר בליאק:  זה כל מה שמעניין אתכם

יצחק פינדרוס: הסיבה שיומיים ועדת כספים לא מטפלת ביוקר המחיה זה בגלל חבורת צבועים - - -      

משה טור פז: אה, באמת? זה לא חשוב לך? ממש

משה טור פז:  זה נראה שזה לא חשוב לך, הא? בגללכם אין יוקר מחיה, נהדר

משה טור פז:  תאשים את כולם חוץ מעצמך

משה טור פז:  אתה בשלטון, תתרגל לזה, כבר 40 שנה

משה טור פז:  40 שנה שאתה לא בשלטון, אם אתה לא מצליח תגיד שאתה לא מצליח

חמד עמאר: המסקנה של הדברים שלך שכל הדיון מתקיים בשביל היועצת המשפטית שעצרה את הכול

משה טור פז: ברור

משה טור פז:  סוף סוף אפשר להזיז את היועצת המשפטית

משה גפני: תודה רבה

חמד עמאר: אתם אשמים, היועצים המשפטיים

משה גפני: תודה רבה

משה גפני:  את רוצה להגיד משפט?      

שולמית אלוני: רק עוד מילה לגבי מה שצחי אמר

שולמית אלוני:  לגבי בית הנשיא, ההוראה שקיימת היום לגבי בית הנשיא היא הוראה שדומה למה שהיה במקור לגבי ראש הממשלה

שולמית אלוני:  הפירוט שעכשיו עשינו פה בהחלטה הזו הוא לא קיים בהחלטת בית הנשיא

משה גפני: מאה אחוז

משה גפני:  בסדר, הוא אמר רק שיש דוגמה כזו

משה גפני:  אני רוצה לעבור להצבעה

ולדימיר בליאק: התייעצות סיעתית

משה גפני: התייעצות סיעתית

משה גפני:  בשעה 12:24 דקות בעזרת ה' הצבעה

משה גפני: ההתייעצות הסיעתית הסתיימה

משה גפני:  החלטת שכר שרים וסגני שרים, עם השינויים שהיועצת המשפטית ואנשי משרד ראש הממשלה עשו במהלך הדיונים שהתקיימו

משה גפני:  מי בעד אישור ההחלטה? ירים את ידו

טמיר כהן: הליכוד ארבע אצבעות

ולדימיר בליאק: בואו נעשה שמית

ינון אזולאי: תביאו 20 חתימות

חמד עמאר: כי מהליכוד מרימים יד חמישה

טמיר כהן: הליכוד, ארבע אצבעות

ולדימיר בליאק: אדוני, אי אפשר ככה

משה טור פז: נראה לי שיש פה מצביעים כפולים

משה גפני: מי נגד?     

ולדימיר בליאק: אני מצביע נגד וזה מה שאני חושב על זה, חברים

יצחק פינדרוס: ממש שערורייה

יצחק פינדרוס:  יש פה פח מחזור, חבל על המחזור

משה גפני: מי נמנע? אף אחד לא נמנע

משה גפני:  רק שלושה הצביעו נגד

משה גפני:  הוא קרע את זה, הוא לא הרים את היד

אחמד טיבי: הוא אמר: אני נגד

משה גפני: אמר

משה גפני:  אז תשעה בעד, ארבעה נגד, כולל ולדימיר, למרבה ההפתעה

אחמד טיבי: על חודו של קול

משה גפני: אין נמנעים

משה גפני:  ההחלטה אושרה

משה גפני:  תודה רבה

משה גפני: בעד – 9 

משה גפני: נמנעים – אין אושר

משה טור פז: רביזיה

משה גפני: הרביזיה בשתי דקות לאחת

משה גפני: אני מחדש את ישיבת ועדת הכספים

משה גפני:  יש בקשה לרביזיה על ההחלטה

ולדימיר בליאק: אני רוצה לנמק

משה גפני: אני אתן לך

אליהו (אלי) רביבו: אבל בתנאי שהפעם לא תקרע את הנייר או שתשבור את הטלפון

ולדימיר בליאק: אני אקבע את התנאים לעצמי

משה גפני: רביזיה על ההחלטה של שכר שרים וסגני שרים

משה גפני:  אני לא כל כך הבנתי למה יש את הרביזיה על זה, אני חושב שצריך לשבח את ועדת הכספים ואת משרד ראש הממשלה שהיה פה דיון מעמיק עם התערבות של הלשכה המשפטית ושל משרד ראש הממשלה, מה שבשנה וחצי לא היה

משה גפני:  היו ראשי ממשלה, עשו מה שרצו ולא הביאו שום דבר לוועדה, פה זה לפחות תחת עינינו הפקוחה וזה יהיה גם בביקורת אצלנו

משה גפני:  אני חושב שצריך לשבח, אבל אם ביקשתם רביזיה אז תנמק, ולדימיר

ולדימיר בליאק: תודה רבה, אדוני היושב ראש

משה גפני: אל תקרע שום דבר רק

אליהו (אלי) רביבו: לא, הוא אמר שהוא קובע את הכללים

ולדימיר בליאק: מה אתם לחוצים? אל תהיו לחוצים

ולדימיר בליאק:  כלומר תהיו לחוצים, אבל לא הפעם

ולדימיר בליאק:  אני, אדוני היושב ראש, וחבריי חברי הכנסת, אדוני המנכ"ל, אדוני ראש הסגל, הגשתי את הרביזיה כדי לפנות אליכם, לחברי ועדת הכספים, ולומר לכם שההצבעה הזאת על הרביזיה זו ההזדמנות האחרונה שלכם בשלב הזה לתקן את מופע הניתוק והביזוי שהיה כאן ביומיים האחרונים

ולדימיר בליאק:       אני יודע שיש כאן אנשים שיוקר המחיה ובכלל מצב השכבות החלשות במדינת ישראל זה באמת חשוב להם, אני יודע שזה חשוב לכם, אתם צריכים להבין שהוועדה הזאת בהחלטה הזאת היא מפגינה ניתוק בלתי נסבל כלפי אזרחי מדינת ישראל

ולדימיר בליאק:  אני באמת פונה אליכם לתמוך ברביזיה ולהפוך את ההחלטה הזאת כי בסופו של דבר כל מה שקרה פה יגיע היום וזה יתהפך עליכם

ולדימיר בליאק:  תודה רבה

משה גפני: מאה אחוז

משה גפני:  מי בעד הרביזיה? ירים את ידו

משה גפני:  שניים

משה גפני:  מי נגד? עשרה נגד הרביזיה, בעד ההחלטה, שניים בעד הרביזיה, נגד ההחלטה

משה גפני: בעד – 2 

משה גפני: נמנעים – אין לא אושר

משה גפני: וברוב מוחץ זה אנחנו מאשרים את ההחלטה

אליהו (אלי) רביבו: אפילו לרביזיה הם לא מגיעים

משה גפני: תודה רבה